Avis juridique important

|

31980L0665

Οδηγία 80/665/ΕΟΚ του Συμβουλίου της 24ης Ιουνίου 1980 περί της καταπολεμήσεως της κορυνοβακτηριώσεως των γεωμήλων

Επίσημη Εφημερίδα αριθ. L 180 της 14/07/1980 σ. 0030 - 0033 Ελληνική ειδική έκδοση: Κεφάλαιο 03 τόμος 29 σ. 0136  Ισπανική ειδική έκδοση: Κεφάλαιο 03 τόμος 18 σ. 0163  Πορτογαλική ειδική έκδοση : Κεφάλαιο 03 τόμος 18 σ. 0163

ΟΔΗΓΙΑ ΤΟΥ ΣΥΜΒΟΥΛΙΟΥ της 24ης Ιουνίου 1980 περί της καταπολεμήσεως της κορυνοβακτηριώσεως των γεωμήλωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής (1),  τη γνώμη της Συνελεύσεως (2),  Εκτιμώντας:  ότι η παραγωγή γεωμήλων κατέχει αξιόλογο θέση στη γεωργία της Κοινότητος και ότι η απόδοση της παραγωγής αυτής απειλείται διαρκώς από βλαβερούς οργανισμούς- ότι η προστασία της καλλιεργείας γεωμήλων κατά των βλαβερών αυτών οργανισμών είναι αναγκαία όχι μόνο για τη διατήρηση της αποδόσεως αλλά και για την αύξηση της παραγωγικότητος της γεωργίας- ότι τα μέτρα προστασίας κατά της εισόδου βλαβερών οργανισμών στο έδαφος Κράτους Μέλους θα είχαν περιορισμένες μόνο συνέπειες εάν οι οργανισμοί αυτοί δεν καταπολεμούντο ταυτόχρονα και μεθοδικά σ' ολόκληρη την Κοινότητα και εάν δεν ελαμβάνοντο τα αναγκαία  μέτρα για την πρόληψη της μεταδόσεώς τους- ότι ένας από τους πλέον επικίνδυνους για τα γεώμηλα βλαβερούς οργανισμούς είναι το Corynobacterium sepedonicum (Spieck. et Kotth.) Skapt. et Burkh., παθογενές στοιχείο της βακτηριακής ασθένειας που καλείται "κορυνοβακτηρίωση των γεωμήλων"- ότι η  ασθένεια αυτή εκδηλώθηκε σε τμήμα της Κοινότητος και ότι υπάρχουν ακόμη λίγες εστίες προσβολής, μικρής εκτάσεως- ότι η καλλιέργεια γεωμήλων σ' ολόκληρη την Κοινότητα εκτίθεται σε μόνιμο κίνδυνο εάν δεν λαμβάνονται αποτελεσματικά μέτρα για την πρόληψη εμφανίσεως της ασθένειας, για τον εντοπισμό και περιορισμό της με σκοπό της εξάλειψή της καθώς και την πρόληψη της  μεταδόσεώς της- ότι, για να επιτευχθεί ο σκοπός αυτός πρέπει να θεσπισθούν τα ελάχιστα μέτρα για την Κοινότητα και ότι, επί πλέον, τα Κράτη Μέλη πρέπει να δύνανται να λαμβάνουν συμπληρωματικά μέτρα ή περισσότερο αυστηρά, εφ' όσον κρίνονται αναγκαία- ότι τα ελάχιστα μέτρα πρέπει να λαμβάνονται υπόψη εκ του λόγου ότι η ασθένεια δύναται να παραμένει λανθάνουσα και να μην ανιχνεύεται στα γεώμηλα κατά το διάστημα της βλαστήσεως ή μέσα στους αποθηκευμένους κονδύλους και ότι η ασθένεια δύναται λοιπόν να  καταπολεμηθεί αποτελεσματικά μόνο από την παραγωγή και τη χρησιμοποιήση σπόρων γεωμήλων απαλλαγμένων προσβολής- ότι επίσημες συστηματικές έρευνες είναι απαραίτητες για τον εντοπισμό της- ότι η ασθένεια δεν μεταδίδεται καθόλου στα γεώμηλα κατά τη  διάρκεια της βλαστήσεως- ότι δύναται να υπάρχει κατά το χειμώνα μέσα σε φυτά που προέρχονται από κονδύλους παραμελημένους (φυτά λεγόμενα αυτοφυή)- ότι μεταδίδεται κυρίως όταν τα γεώμηλα έλθουν σε επαφή με εργαλεία φυτεύσεως, εκριζώσεως και επεξεργασίας  ή συσκευασίες μεταφοράς και αποθηκεύσεως μολυσμένα δια προηγουμένης επαφής με προσβεβλημένα γεώμηλα- ότι αυτά τα μολυσμένα αντικείμενα δυνατόν να παραμείνουν προσβεβλημένα κατά τη διάρκεια ορισμένου χρόνου μετά από τέτοια μόλυνση και ότι η μετάδοση της  ασθένειας δύναται να μειωθεί ή να αποφευχθεί δια της απολυμάνσεως αυτών των αντικειμένων- ότι για τον καθορισμό των λεπτομερειών των ελαχίστων μέτρων καθώς και για όλα τα άλλα μέτρα που λαμβάνονται από τα Κράτη Μέλη με σκοπό την πρόληψη εισόδου της ασθένειας αυτής στο έδαφός τους, είναι επιθυμητό τα Κράτη Μέλη να συνεργάζονται στενά με την  Επιτροπή στα πλαίσια της Μονίμου Φυτοϋγειονομικής Επιτροπής που συστήθηκε δια της αποφάσεως 76/894/ΕΟΚ (3),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία αφορά στα ελάχιστα μέτρα που πρέπει να ληφθούν στα Κράτη Μέλη κατά της κορυνοβακτηριώσεως των γεωμήλων που προκαλείται από το Corynebacterium sepedonicum (Spieck. et Kotth.) Scapt. et Burkh., για:  - την πρόληψη της εμφανίσεώς της,  - τον εντοπισμό της,  - τον περιορισμό της με σκοπό την εξάλειψή της,  - την πρόληψη της μεταδόσεώς της.   Άρθρο 2  1. Τα Κράτη Μέλη προβαίνουν συστηματικά σε επίσημες έρευνες που αφορούν την κορυνοβακτηρίωση των γεωμήλων, στους κονδύλους των γεωμήλων (Solanum tuberosum L.) που έχουν συγκομισθεί, αποθηκευθεί ή τεθεί σε εμπορία στο έδαφός τους.  Οι έρευνες αυτές περιλαμβάνουν τουλάχιστον επίσημες επιθεωρήσεις οπτικού χαρακτήρος που αφορούν στις παρτίδες που έχουν επιλεγεί από τις οποίες παραλαμβάνονται δείγματα κονδύλων που έχουν κοπεί.  2. Τα Κράτη Μέλη, εφ' όσον πιθανολογούν την εμφάνιση ή διαπιστώνουν την παρουσία κορυνοβακτηριώσεως μέσα στα γεώμηλα κατά τη διάρκεια της βλαστήσεως ή μέσα στους κονδύλους που έχουν συγκομισθεί, αποθηκευθεί ή τεθεί σε εμπορία, φροντίζουν να το  επισημαίνουν στην επίσημη υπηρεσία την επιφορτισμένη με την προστασία των φυτών, η οποία αποφασίζει κατόπιν επιθεωρήσεως τουλάχιστον οπτικής, συμπεριλαμβανομένης και της επιθεωρήσεως δια κοπής κονδύλων, κατά πόσoν είναι αναγκαίες τέτοιες έρευνες.  3. Εάν συμπτώματα της παρουσίας κορυνοβακτηριώσεως ανακαλύπτονται ή πιθανολογούνται κατά τη διάρκεια επιθεωρήσεων που προβλέπονται στις παραγράφους 1 και 2, διενεργείται επίσημος έλεγχος, με τις κατάλληλες μεθόδους, για την επιβεβαίωση ή μη της  παρουσίας της ασθένειας στα γεώμηλα ή κονδύλους που αναφέρονται στην παράγραφο 2.  4. Εάν πιθανολογείται εμφάνιση κορυνοβακτηριώσεως στο έδαφός του, το σχετικό Κράτος Μέλος εξασφαλίζει δια καταλλήλων μέτρων, μέχρι τη στιγμή που η υπόνοια επιβεβαιώνεται ή εξαφανίζεται, τον αποκλεισμό ενδεχομένης μεταδόσεως της ασθένειας.  5. Αγρός, αποθήκη, αποστολή ή παρτίδα θεωρείται ως μολυσμένη, εάν οι εξετάσεις επιβεβαιώνουν την παρουσία της ασθένειας σ' ένα έστω φυτό ή κόνδυλο.  6. Η έκταση μιας μολύνσεως προδιορίζεται από την επιφορτισμένη επίσημη υπηρεσία στο σχετικό Κράτος Μέλος με την προστασία των φυτών βάσει των ορθών επιστημονικών αρχών και της βιολογίας της ασθένειας.  7. Τα Κράτη Μέλη πληροφορούν αμέσως τα άλλα Κράτη Μέλη και την Επιτροπή σχετικά με κάθε μόλυνση που έχει επιβεβαιωθεί και τουλάχιστον μία φορά κατ' έτος περί του αποτελέσματος των ερευνών που προβλέπονται στην παράγραφο 1.  Οι λεπτομέρειες της πληροφορίας αυτής είναι εμπιστευτικές. Δύναται να συγκληθεί η Επιτροπή κατά τη διαδικασία που προβλέπεται στο άρθρο 16 της οδηγίας 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισόδου στα  Κράτη Μέλη βλαβερών οργανισμών στα φυτά και στα φυτικά προϊόντα (4).  8. Οι ακόλουθες διατάξεις δύνανται να θεσπισθούν κατά τη διαδικασία που προβλέπεται στο άρθρο 16 της οδηγίας 77/93/ΕΟΚ:  - οι μέθοδοι ερευνών και επιθεωρήσεων που προβλέπονται στην παράγραφο 1 και η εκτέλεση κατά τις ορθές στατιστικές και επιστημονικές αρχές,  - οι κατάλληλες μέθοδοι για τους επίσημους ελέγχους που προβλέπονται στην παράγραφο 3,  - τα κριτήρια και αρχές που πρέπει να λαμβάνονται υπόψη για τον καθορισμό της εκτάσεως της μολύνσεως, που προβλέπεται στην παράγραφο 6,  - οι λεπτομέρειες των πληροφοριών που προβλέπονται στην παράγραφο 7-  Άρθρο 3  1. Τα Κράτη Μέλη αποφασίζουν ότι, όταν μία μόλυνση ικανή να επηρεάσει την παραγωγή γεωμήλων τους έχει επιβεβαιωθεί σύμφωνα με το άρθρο 2 παράγραφος 5, οι σπόροι γεωμήλων δύνανται να πιστοποιηθούν, σύμφωνα με την οδηγία 66/403/ΕΟΚ του Συμβουλίου  της 14ης Ιουνίου 1966 περί της εμπορίας των σπόρων γεωμήλων (5) μόνο εφ' όσον έχει παραχθεί απ'ευθείας από φυτά που έχουν αποδειχθεί ότι είναι απαλλαγμένα της κορυνοβακτηριώσεως κατά τις εξετάσεις που πραγματοποιούνται επίσημα ή υπό επίσημο έλεγχο  σύμφωνα με τις κατάλληλες μεθόδους.  Οι ανωτέρω προβλεπόμενες εξετάσεις πραγματοποιούνται:  - είτε εξ αρχής σε φυτά, κλωνικού υλικού στο μέτρο που η μόλυνση επηρεάζει την παραγωγή σπόρων γεωμήλων του Κράτους Μέλους ή των ενδιαφερομένων Κρατών Μελών,  - είτε σε άλλες περιπτώσεις σε αντιπροσωπευτικά δείγματα σπόρων βάσεως ή προγενεστέρων σταδίων.  2. Οι ακόλουθες διατάξεις δύνανται να θεσπισθούν κατά τη διαδικασία που προβλέπεται στο άρθρο 16 της οδηγίας 77/93/ΕΟΚ:  - οι αποφάσεις που απαλλάσσουν, ολικά ή μερικά, ατομικά τα Κράτη Μέλη από τις διατάξεις της παραγράφου 1,  - οι κατάλληλες μέθοδοι για τις εξετάσεις που προβλέπονται στην παράγραφο 1,  - η διάρκεια εφαρμογής της διατάξεως της παραγράφου 1,  - οι λεπτομέρειες εφαρμογής της παραγράφου 1 εδάφιο δεύτερο πρώτη περίπτωση,  - τα αντιπροσωπευτικά δείγματα που προβλέπονται στη παράγραφο 1 δεύτερο εδάφιο δεύτερη περίπτωση,  - οι προφυλάξεις που πρέπει να λαμβάνονται για να μη προσβληθούν από την ασθένεια οι σπόροι γεωμήλων που έχουν παραχθεί από φυτά που έχουν υποβληθεί στις εξετάσεις.   Άρθρο 4  Τα Κράτη Μέλη ορίζουν ότι, εάν αγρός, αποθήκη, αποστολή ή παρτίδα θεωρούνται ως μολυσμένα, πρέπει να υποβάλλεται σε επιθεωρήσεις και σε εξετάσεις υπό τους όρους που προβλέπονται στο άρθρο 2 παράγραφος 2 και 3:  - επί όλων των καλλιεργειών σπόρων γεωμήλων οι οποίες συνδέονται δι' ενός κλώνου με τη σχετική καλλιέργεια της μολυσμένης μονάδος και οι οποίες είναι ύποπτες μολύνσεως λόγω αυτής της κλωνικής σχέσεως, που προέρχεται από τα μητρικά φυτά,  - επί όλων των καλλιεργειών σπόρων δυναμένων να έχουν μολυνθεί εξ επαφής με αντικείμενα τα οποία είναι δυνατόν επίσης να έχουν μολυνθεί.  Οι επιθεωρήσεις και εξετάσεις που προβλέπονται για τις καλλιέργειες σπόρων γεωμήλων οι οποίες αναφέρονται στο πρώτο εδάφιο πρώτη περίπτωση πραγματοποιούνται κατά προτίμηση αναλόγως της σπουδαιότητος του υφισταμένου κινδύνου και σε περιπτώσεις ανάγκης,  επαναλαμβάνονται κατά τη διάρκεια του επομένου έτους και αναφέρονται σε τόσες καλλιέργειες σπόρων γεωμήλων όσες χρειάζονται για να προσδιορισθεί η πρώτη πιθανή πηγή και το μέγεθος της μολύνσεως των μητρικών φυτών.   Άρθρο 5  1. Τα Κράτη Μέλη ορίζουν ότι τα γεώμηλα που προέρχονται από αγρό, αποθήκη, αποστολή ή παρτίδα που θεωρούνται ως μολυσμένα δεν επιτρέπεται να καλλιεργηθούν και πρέπει, υπό τον έλεγχο της επισήμου υπηρεσίας της επιφορτισμένης με την προστασία των  φυτών, να επεξεργασθούν ή να χρησιμοποιηθούν με τρόπο που να αποφεύγεται η μετάδοση της ασθένειας ή να καταστραφούν.  Τα γεώμηλα που καλλιεργούνται στις εκμεταλλεύσεις όπου αγρός, αποθήκη, αποστολή ή παρτίδα θεωρούνται ως μολυσμένα και τα οποία προσκομίζονται κατά το χρόνο της διαπιστώσεως της μολύνσεως δεν δύνανται να χρησιμοποιηθούν ως σπόροι γεωμήλων ούτε μέσα στην  εκμετάλλευση ούτε εκτός αυτής.  2. Τα Κράτη Μέλη ορίζουν ότι, σε αγρό που θεωρείται ως μολυσμένος, απαγορεύεται η καλλιέργεια γεωμήλων κατά τη διάρκεια δύο περιόδων βλαστήσεως οι οποίες έπονται της διαπιστώσεως της μολύνσεως και για τόσο χρόνο, όσο ο εν λόγω αγρός περιέχει αυτοφυή  φυτά γεωμήλων.  3. Τα Κράτη Μέλη ορίζουν ότι στις εκμεταλλεύσεις όπου αγρός, αποθήκη, αποστολή ή παρτίδα θεωρούνται ως μολυσμένα, απαγορεύεται κατά την περίοδο βλαστήσεως η οποία έπεται της εμφανίσεως της κορυνοβακτηριώσεως:  - να φυτεύουν γεώμηλα για την παραγωγή σπόρων γεωμήλων,  - να φυτεύουν γεώμηλα πλήν των σπόρων γεωμήλων που έχουν πιστοποιηθεί επίσημα και έχουν παραχθεί σε άλλη εκμετάλλευση.  4. Τα Κράτη Μέλη ορίζουν ότι κτίσματα, αποθήκες, υλικά συσκευασίας, οχήματα, μηχανήματα χειρισμού, διαλογής ή προετοιμασίας καθώς και όλα τα άλλα σχετικά αντικείμενα που έχουν έλθει σε επαφή κατά τη διάρκεια των έξι προηγουμένων μηνών με γεώμηλα  μολυσμένης μονάδος, πρέπει, υπό τον έλεγχο της επισήμου υπηρεσίας της επιφορτισμένης με την προστασία των φυτών, να καταστραφούν ή να καθαρισθούν και να απολυμανθούν πριν έλθουν σε επαφή με άλλα γεώμηλα.  5. Τα Κράτη Μέλη ορίζουν ότι η επίσημη υπηρεσία τους η επιφορτισμένη με την προστασία των φυτών καθορίζει για περίοδο τουλάχιστον τριών ετών μετά την τελευταία διαπίστωση της μολύνσεως τη ζώνη που καλύπτει την έκταση επί της οποίας η κορυνοβακτηρίωση  των γεωμήλων θα ήτο δυνατόν να μεταδοθεί λόγω της οργανώσεως των συνθηκών παραγωγής στην έκταση αυτή.  Στη ζώνη που αναφέρεται στο προηγούμενο εδάφιο τα Κράτη Μέλη:  - εξασφαλίζουν, δια της επισήμου υπηρεσίας τους της επιφορτισμένης με την προστασία των φυτών, την επίβλεψη της εκμεταλλεύσεως ή των εκμεταλλεύσεων οι οποίες ασχολούνται με την παραγωγή, την αποθήκευση ή την επεξεργασία των γεωμήλων,  - απαγορεύουν το κόψιμο των σπόρων γεωμήλων,  - απαγορεύουν τη χρήση φυτευτικών-μεταφυτευτικών μηχανών του τύπου Pricker,  - απαγορεύουν τη μεταφορά φυτών ή κονδύλων γεωμήλων εκτός εάν αποδειχθούν απαλλαγμένες της κορυνοβακτηριώσεως κατά τις επιθεωρήσεις και εξετάσεις που πραγματοποιούνται σύμφωνα με το άρθρο 2 παράγραφος 2 και 3,  - λαμβάνουν όλα τα άλλα αναγκαία μέτρα για τον περιορισμό της κορυνοβακτηριώσεως των γεωμήλων με σκοπό την εκρίζωσή της και την πρόληψη της μεταδόσεώς της.  Τα Κράτη Μέλη λαμβάνουν όλα τα αναγκαία μέτρα για την καταπολέμηση της κορυνοβακτηριώσεως των γεωμήλων με σκοπό να την καταστείλουν στη ζώνη και να προλάβουν τη μετάδοσή της εκτός της ζώνης αυτής.  6. Οι ακόλουθες διατάξεις, δυνατόν να θεσπισθούν σύμφωνα με τη διαδικασία που προβλέπεται στο άρθρο 16 της οδηγίας 77/93/ΕΟΚ:  - οι λεπτομέρειες σχετικά με τον καθορισμό των ορίων της ζώνης, που προβλέπεται στην παράγραφο 5,  - τα "άλλα μέτρα" που αναφέρονται στην παράγραφο 5.  7. Κατά τη διαδικασία που προβλέπεται στο άρθρο 17 της οδηγίας 77/93/ΕΟΚ, επιτρέπεται σε Κράτος Μέλος, κατόπιν αιτήσεώς του, να δέχεται παρεκκλίσεις στις διατάξεις που προβλέπονται στην παράγραφο 3 πρώτη περίπτωση για ορισμένα τμήματα εκμεταλλεύσεως,  εφ' όσον κάθε μετάδοση της ασθένειας φαίνεται να έχει αποκλεισθεί.   Άρθρο 6  Τα Κράτη Μέλη απαγορεύουν την διατήρηση καλλιεργειών του Corynebacterium sepedonicum (Spieck. et Kotth.) Skapt. et Burkh.   Άρθρο 7  Με την επιφύλαξη του άρθρου 14 παράγραφος 1 υπό γ) και θ) της οδηγίας 77/93/ΕΟΚ, δύναται να επιτρέπεται στα Κράτη να προβλέψουν παρεκκλίσεις στα μέτρα που αναφέρονται στα άρθρα 4, 5 και 6 για πειραματικούς ή επιστημονικούς σκοπούς καθώς και για  εργασίες ποικιλιακής επιλογής εφ' όσον οι παρεκκλίσεις αυτές δεν βλάπτουν την καταπολέμηση της κορυνοβακτηριώσεως των γεωμήλων και δεν προξενούν κίνδυνο μεταδόσεως της ασθένειας αυτής.   Άρθρο 8  Τα Κράτη Μέλη δύνανται να θεσπίζουν συμπληρωματικά ή περισσότερο αυστηρά μέτρα για την καταπολέμηση της κορυνοβακτηριώσεως των γεωμήλων ή για την πρόληψη της μεταδόσεώς της εφ' όσον τέτοια μέτρα κρίνονται αναγκαία για τους σκοπούς αυτούς.   Άρθρο 9  1. Όταν ένα Κράτος Μέλος εκτιμά ότι υπάρχει επικείμενος κίνδυνος εισόδου στο έδαφός του της κορυνοβακτηριώσεως των γεωμήλων από άλλο Κράτος Μέλος, δύναται να λαμβάνει προσωρινά τα αναγκαία συμπληρωματικά μέτρα για να προφυλαχθεί από τον κίνδυνο  αυτό.  Κάθε Κράτος Μέλος μπορεί επίσης να λαμβάνει τέτοια μέτρα όταν άλλο Κράτος Μέλος το πληροφορεί, σύμφωνα με το άρθρο 2 παράγραφος 7 για μόλυνση που έχει επιβεβαιωθεί.  Και στις δύο περιπτώσεις, το ενδιαφερόμενο Κράτος Μέλος ανακοινώνει αμελλητί στα άλλα Κράτη Μέλη και στην Επιτροπή τα μέτρα που έχουν ληφθεί, επισυνάπτοντας στην ανακοίνωσή του αιτιολογική έκθεση.  2. Σύμφωνα με τη διαδικασία που προβλέπεται στο άρθρο 17 της οδηγίας 77/93/ΕΟΚ, αποφασίζεται κατά πόσον τα μέτρα που έχουν ληφθεί από Κράτος Μέλος κατ' εφαρμογήν της παραγράφου 1 πρέπει να καταργηθούν ή να τροποποιηθούν. Εφ' όσον δεν θεσπίζεται απόφαση  από το Συμβούλιο ή από την Επιτροπή κατά τη διαδικασία αυτή, το ενδιαφερόμενο Κράτος Μέλος δύναται να διατηρεί τα μέτρα που έθεσε σε εφαρμογή.   Άρθρο 10  Τα Κράτη Μέλη θέτουν σε ισχύ το βραδύτερο την 1η Μαρτίου 1981, τα αναγκαία μέτρα για να συμμορφωθούν πρός την παρούσα οδηγία και πληροφορούν περί αυτών αμέσως την Επιτροπή.   Άρθρο 11  Η παρούσα οδηγία απευθύνεται στα Κράτη Μέλη.  Έγινε στο Λουξεμβούργο, στις 24 Ιουνίου 1980.  Για το Συμβούλιο Ο Πρόεδρος S. FORMICA  (1) ΕΕ αριθ. Α 175 της 23.7.1977, σ. 2.  (2) ΕΕ αριθ. Α 266 της 7.11.1977, σ. 45.  (3) ΕΕ αριθ. Ν 340 της 9.12.1976, σ. 25.  (4) ΕΕ αριθ. Ν 26 της 31.1.1977, σ. 20.  (5) ΕΕ αριθ. 125 της 11.7.1966, σ. 2360/66.


Avis juridique important

|

31975L0321

Οδηγία 75/321/ΕΟΚ του Συμβουλίου της 20ής Μαΐου 1975 περί προσεγγίσεως των νομοθεσιών των κρατών μελών των αναφερομένων στο σύστημα διευθύνσεως των γεωργικών ή δασικών ελκυστήρων με τροχούς

Επίσημη Εφημερίδα αριθ. L 147 της 09/06/1975 σ. 0024 - 0027 Φινλανδική ειδική έκδοση: Κεφάλαιο 13 τόμος 4 σ. 0109  Ελληνική ειδική έκδοση: Κεφάλαιο 13 τόμος 3 σ. 0076  Σουηδική ειδική έκδοση: Κεφάλαιο 13 τόμος 4 σ. 0109  Ισπανική ειδική έκδοση: Κεφάλαιο 13 τόμος 4 σ. 0103  Πορτογαλική ειδική έκδοση : Κεφάλαιο 13 τόμος 4 σ. 0103

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Μαΐου 1975 περί προσεγγίσεως των νομοθεσιών των Κρατών μελών των αναφερομένων στο σύστημα διευθύνσεως των γεωργικών ή δασικών ελκυστήρων με τροχούςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές των εθνικών νομοθεσιών, που πρέπει να πληρούν οι ελκυστήρες, αναφέρονται μεταξύ άλλων στο σύστημα διευθύνσεως- ότι οι προδιαγραφές αυτές διαφέρουν από το ένα Κράτος μέλος στο άλλο και ως εκ τούτου είναι ανάγκη όπως οι αυτές προδιαγραφές θεσπισθούν από όλα τα Κράτη μέλη είτε συμπληρωματικά είτε σε αντικατάσταση των ισχυουσών ρυθμίσεων, ιδίως για να καταστεί  δυνατή η εφαρμογή για κάθε τύπο ελκυστήρα της διαδικασίας εγκρίσεως ΕΟΚ, που ρυθμίζεται από την οδηγία 74/150/ΕΟΚ του Συμβουλίου της 4ηςΜαρτίου 1974 περί προσεγγίσεως των νομοθεσιών των Κρατών μελών των αναφερομένων στην έγκριση γεωργικών ή δασικών  ελκυστήρων με τροχούς(3),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Ως ελκυστήρας (γεωργικός ή δασικός) νοείται κάθε όχημα με κινητήρα, με τροχούς ή ερπύστριες, που έχει τουλάχιστον δύο άξονες, του οποίου η λειτουργία έγκειται βασικά στην ισχύ έλξεώς του και το οποίο είναι ειδικά σχεδιασμένο για να έλκει,  ωθεί, φέρει ή θέτει σε κίνηση ορισμένα εργαλεία, μηχανές ή ρυμουλκούμενα προοριζόμενα για χρήση στη γεωργική ή δασική εκμετάλλευση. Είναι δυνατόν να διαρρυθμισθεί για να μεταφέρει φορτίο και συνοδούς.  2. Η παρούσα οδηγία δεν έχει εφαρμογή ει μη μόνο επί των ελκυστήρων των καθοριζομένων στην παράγραφο 1 και φερόντων ελαστικά, δύο άξονες και εχόντων μία εκ κατασκευής μεγίστη ταχύτητα από 6 ως 25 χμ/ω.   Άρθρο 2  Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός ελκυστήρα για λόγους που αναφέρονται στο σύστημα διευθύνσεως, αν αυτός ανταποκρίνεται στις αναφερόμενες στο παράρτημα προδιαγραφές.   Άρθρο 3  Τα Κράτη μέλη δεν δύνανται να αρνηθούν την καταχώρηση στα μητρώα ή να απαγορεύσουν την πώληση, την έναρξη κυκλοφορίας ή τη χρήση των ελκυστήρων για λόγους που αναφέρονται στο σύστημα διευθύνσεως, αν αυτό ανταποκρίνεται στις αναφερόμενες στο  παράρτημα προδιαγραφές.   Άρθρο 4  Οι αναγκαίες τροποποιήσεις προς προσαρμογή των προδιαγραφών του παραρτήματος στην τεχνική πρόοδο θεσπίζονται σύμφωνα με την προβλεπόμενη στο άρθρο 13 της οδηγίας 74/150/ΕΟΚ διαδικασία.   Άρθρο 5  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της και ενημερώνουν επ' αυτού την Επιτροπή.  2. Τα Κράτη μέλη μεριμνούν για την ανακοίνωση στην Επιτροπή του κειμένου των ουσιωδών διατάξεων του εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 6  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 20 Μαΐου 1975.  Για το Συμβούλιο Ο Πρόεδρος R. RYAN  (1) ΕΕ αριθ. Α 160 της 18. 12. 1969, σ. 29.  (2) ΕΕ αριθ. Α 48 της 16. 4. 1969, σ. 21.  (3) ΕΕ αριθ. Ν 84 της 28. 3. 1974, σ. 10     ΠΑΡΑΡΤΗΜΑ  1. ΟΡΙΣΜΟΙ 1.1. "Σύστημα διευθύνσεως" Ως "σύστημα διευθύνσεως" νοείται ο πλήρης μηχανισμός ο οποίος έχει ως λειτουργία την αλλαγή της διευθύνσεως της κινήσεως του ελκυστήρα.  Το σύστημα διευθύνσεως δύναται να περιέχει:  - το όργανο χειρισμού,  - τη μετάδοση,  - τους κατευθυντήριους τροχούς,  - κατά περίπτωση, έναν ειδικό μηχανισμό για την παραγωγή βοηθητικής ενεργείας ή ανεξαρτήτου ενεργείας.  1.1.1. "Όργανο χειρισμού" Ως "όργανο χειρισμού" νοείται το εξάρτημα που χειρίζεται απευθείας ο οδηγός για να διευθύνει τον ελκυστήρα.  1.1.2. "Μετάδοση" Ως "μετάδοση" νοείται το σύνολο των στοιχείων των περιεχομένων μεταξύ του οργάνου χειρισμού και των κατευθυντηρίων τροχών εκτός των ειδικών μηχανισμών των αναφερομένων στο σημείο 1.1.4. Η μετάδοση δύναται να είναι μηχανική, υδραυλική, δι'αέρος,  ηλεκτρική ή σύνθετη.  1.1.3. "Κατευθυντήριοι τροχοί" Ως "κατευθυντήριοι τροχοί" νοούνται:  - οι τροχοί των οποίων η διεύθυνση σε σχέση με τον ελκυστήρα, δύναται να μεταβληθεί αμέσως ή εμμέσως για να επιτευχθεί η αλλαγή διευθύνσεως της κινήσεως του ελκυστήρα,  - οι τροχοί των αρθρωτών ελκυστήρων,  - οι τροχοί των ελκυστήρων των οποίων η αλλαγή διευθύνσεως επιτυγχάνεται διά διαφοροποιήσεως της ταχύτητος των τροχών του αυτού άξονα.  Οι αυτοκατευθυντήριοι τροχοί δεν είναι κατευθυντήριοι τροχοί.  1.1.4. "Ειδικός μηχανισμός" Ως "ειδικός μηχανισμός" νοείται το τμήμα του συστήματος διευθύνσεως δια του οποίου παράγεται η βοηθητική ή ανεξάρτητη ενέργεια. Η βοηθητική ενέργεια και η ανεξάρτητη ενέργεια δύνανται να παραχθούν δι' ενός συστήματος μηχανικού, υδραυλικού, δι' αέρος,  ηλεκτρικού ή συνθέτου (παραδείγματος χάριν, δια μιας αντλίας ελαίου, μιας αεραντλίας, ενός συσσωρευτού κλπ.).  1.2. "Διάφορες κατηγορίες συστημάτων διευθύνσεως" 1.2.1. Αναλόγως της προελεύσεως της απαραιτήτου ενεργείας για τη στροφή των κατευθυντηρίων τροχών διακρίνονται οι ακόλουθες κατηγορίες συστημάτων διευθύνσεως:  1.2.1.1. Σύστημα χειροκινήτου διευθύνσεως, στο οποίο η ενέργεια αυτή παρέχεται αποκλειστικώς υπό της μυϊκής ενεργείας του οδηγού.  1.2.1.2. Σύστημα υποβοηθουμένης διευθύνσεως, στο οποίο η ενέργεια αυτή παρέχεται υπό της μυϊκής ενεργείας του οδηγού και υπό ειδικών μηχανισμών, όπως ορίζονται στο σημείο 1.1.4.  Τα συστήματα διευθύνσεως στα οποία η ενέργεια παρέχεται αποκλειστικώς, υπό κανονικές συνθήκες, υπό των ειδικών μηχανισμών που αναφέρονται στο σημείο 1.1.4 αλλά τα οποία επιτρέπουν, σε περίπτωση βλάβης αυτών των ειδικών μηχανισμών, να χρησιμοποιηθεί η  μυϊκή ενέργεια του οδηγού για τη διεύθυνση του ελκυστήρα θεωρούνται ως "συστήματα υποβοηθουμένης διευθύνσεως".  1.2.1.3. Σύστημα διευθύνσεως με σερβομηχανισμό, στο οποίο η ενέργεια αυτή παρέχεται αποκλειστικώς υπό των ειδικών μηχανισμών, όπως ορίζονται στο σημείο 1.1.4.  1.3. "Προσπάθεια στο όργανο χειρισμού" Ως "προσπάθεια στο όργανο χειρισμού" νοείται η εφαρμοζομένη υπό του οδηγού προσπάθεια επί του οργάνου χειρισμού για να ελέγχεται η διεύθυνση του ελκυστήρα.  2. ΠΡΟΔΙΑΓΡΑΦΕΣ ΚΑΤΑΣΚΕΥΗΣ, ΤΟΠΟΘΕΤΗΣΕΩΣ ΚΑΙ ΕΛΕΓΧΟΥ 2.1. Γενική προδιαγραφή 2.1.1. Το σύστημα διευθύνσεως πρέπει να εγγυάται μία άνετη και ασφαλή οδήγηση του ελκυστήρα και να ανταποκρίνεται στις αναφερόμενες στο σημείο 2.2 ειδικές προδιαγραφές.  2.2. Ειδικές προδιαγραφές 2.2.1. Όργανο χειρισμού 2.2.1.1. Το όργανο χειρισμού πρέπει να είναι ευχερές στη χρήση και να δράττεται εύκολα. Πρέπει να είναι σχεδιασμένο κατά τέτοιον τρόπο ώστε να επιτρέπει μία προοδευτική στροφή. Η φορά της κινήσεως του οργάνου χειρισμού πρέπει να αντιστοιχεί στην  επιθυμητή αλλαγή της διευθύνσεως του ελκυστήρα.  2.2.1.2. Η απαραίτητη προσπάθεια στο όργανο χειρισμού για τη διαγραφή τη στιγμή της στροφής ενός κύκλου ακτίνος 12 μέτρων, του ελκυστήρα ερχομένου από την εφαπτόμενη γραμμή, δεν πρέπει να υπερβαίνει τα 25 daN. Στα συστήματα υποβοηθουμένης διευθύνσεως σε  περίπτωση βλάβης της βοηθητικής ενεργείας η προσπάθεια στο όργανο χειρισμού δεν πρέπει να υπερβαίνει τα 60 daN.  2.2.1.3. Για τον έλεγχο της αναφερομένης στο σημείο 2.2.1.2. προδιαγραφής διαγράφεται από τον ελκυστήρα επί ξηράς, επιπέδου και καλής προσφύσεως οδού μία σπειροειδής γραμμή με ταχύτητα 10 χιλιομέτρων ανά ώρα εκκινώντας εκ μιας ευθείας γραμμής. Μέχρι τη  στιγμή κατά την οποίαν το όργανο χειρισμού διέρχεται εκ της θέσεως η οποία αντιστοιχεί στην εγγραφή του ελκυστήρα σε κύκλο ακτίνος 12 μέτρων σημειώνεται η προσπάθεια στο όργανο χειρισμού. Η διάρκεια χειρισμού (διαρρέων χρόνος μεταξύ της στιγμής κατά την  οποίαν αρχίζει η δράση επί του οργάνου χειρισμού και της στιγμής κατά την οποίαν επιτυγχάνεται η θέση μετρήσεως) δεν πρέπει να υπερβαίνει τα 5 δευτερόλεπτα στις κανονικές περιπτώσεις και τα 8 δευτερόλεπτα σε περίπτωση βλάβης του ειδικού μηχανισμού.  Πρέπει να πραγματοποιηθεί μία προς τα δεξιά και μία προς τα αριστερά στροφή.  Κατά τη διάρκεια της δοκιμής ο ελκυστήρας πρέπει να είναι φορτωμένος στο τεχνικά αποδεκτό ολικό βάρος του, η δε κατανομή του βάρους αυτού μεταξύ των αξόνων και η πίεση των ελαστικών να αντιστοιχούν στις παρεχόμενες υπό του κατασκευαστού ενδείξεις.  2.2.2. Μετάδοση 2.2.2.1. Τα συστήματα διευθύνσεως δεν πρέπει να περιέχουν ούτε ηλεκτρικές μεταδόσεις ούτε μεταδόσεις που χρησιμοποιούν αποκλειστικώς αέρα.  2.2.2.2. Οι μεταδόσεις πρέπει να είναι σχεδιασμένες κατά τρόπον ώστε να ανταποκρίνονται στις απαιτήσεις της λειτουργίας. Πρέπει να είναι ευκόλου προσβάσεως για τη συντήρηση ή τον έλεγχο.  2.2.2.3. Όταν δεν πρόκειται περί καθαρών υδραυλικών μηχανισμών μεταδόσεως, η οδήγηση του ελκυστήρα πρέπει να εξασφαλισθεί ακόμη και στην περίπτωση βλάβης των οργάνων της υδραυλικής ή δι' αέρος μεταδόσεως.  2.2.2.4. Τα συστήματα διευθύνσεως με όργανα μεταδόσεως καθαρώς υδραυλικά και οι ειδικοί μηχανισμοί τους, που αναφέρονται στο σημείο 1.1.4, πρέπει να πληρούν τις ακόλουθες προϋποθέσεις:  2.2.2.4.1. Ένας ή περισσότεροι μηχανισμοί περιορισμού πιέσεως πρέπει να προστατεύουν το σύνολο ή ένα τμήμα του κυκλώματος από μία υπερβολική πίεση.  2.2.2.4.2. Οι μηχανισμοί περιορισμού πιέσεως πρέπει να είναι ρυθμισμένοι κατά τρόπον ώστε να μην υπερβαίνουν την πίεση Τ την ίση προς την υποδεικνυομένη από τον κατασκευαστή μεγίστη πίεση λειτουργίας.  2.2.2.4.3. Τα χαρακτηριστικά και οι διαστάσεις των σωληνώσεων πρέπει να είναι τέτοια, ώστε οι σωληνώσεις να ανθίστανται σε τετραπλάσια της Τ πιέσεως (πίεση ρυθμίσεως των μηχανισμών περιορισμού πιέσεως) και οι σωληνώσεις πρέπει να είναι διευθετημένες σε  προστατευμένες θέσεις κατά τρόπον ώστε να περιορίζονται στο ελάχιστο οι κίνδυνοι ρήξεως λόγω συγκρούσεως ή συμπλέξεως και να δύνανται να θεωρηθούν αμελητέοι οι κίνδυνοι ρήξεως δια τριβής.  2.2.3. Κατευθυντήριοι τροχοί 2.2.3.1. Όλοι οι τροχοί δύνανται να είναι κατευθυντήριοι.  2.2.4. Ειδικοί μηχανισμοί 2.2.4.1. Οι αναφερόμενοι στο σημείο 1.1.4 ειδικοί μηχανισμοί, που χρησιμοποιούνται στις κατηγορίες των συστημάτων διευθύνσεως που ορίζονται στα σημεία 1.2.1.2 και 1.2.1.3, είναι δεκτοί υπό τις ακόλουθες προϋποθέσεις:  2.2.4.1.1. Αν ο ελκυστήρας είναι εφοδιασμένος δια συστημάτων υποβοηθουμένης διευθύνσεως οριζομένων στο σημείο 1.2.1.2, η οδήγηση του ελκυστήρα πρέπει να εξασφαλίζεται ακόμη και σε περίπτωση βλάβης των ειδικών μηχανισμών, ως τούτο έχει ήδη καθορισθεί στο  σημείο 2.2.1.2. Όταν ένα σύστημα υποβοηθουμένης διευθύνσεως δεν διαθέτει δική του πηγή ενεργείας, πρέπει να περιέχει μία αποθήκη ενεργείας. Η αποθήκη αυτή δύναται να αντικατασταθεί υπό ενός αυτονόμου μηχανισμού εξασφαλίζοντος την τροφοδοσία σε ενέργεια  του συστήματος διευθύνσεως κατά προτεραιότητα σε σχέση προς τα άλλα συστήματα που συνδέονται στην κοινή πηγή ενεργείας. Το σύστημα διευθύνσεως ως και το σύστημα πεδήσεως δεν πρέπει να έχουν κοινή πηγή ενεργείας. Αν η χρησιμοποιουμένη ενέργεια είναι η  του πεπιεσμένου αέρος, η αποθήκη του πεπιεσμένου αέρος πρέπει να προφυλάσσεται υπό μιας βαλβίδος φραγμού μονής κατευθύνσεως.  Όταν η ενέργεια χορηγείται αποκλειστικώς, υπό κανονικές συνθήκες, υπό των ειδικών μηχανισμών για τους οποίους γίνεται μνεία στο σημείο 1.1.4, το σύστημα υποβοηθουμένης διευθύνσεως πρέπει να είναι εφοδιασμένο δι' ενός οπτικού ή ακουστικού σήματος το  οποίο αρχίζει να λειτουργεί όταν σε περίπτωση βλάβης αυτών των ειδικών μηχανισμών η προσπάθεια επί των οργάνων χειρισμού υπερβαίνει τα 25 daN.  2.2.4.1.2. Όταν ο ελκυστήρας είναι εφοδιασμένος δια σερβοσυστημάτων διευθύνσεως προσδιοριζομένων στο σημείο 1.2.1.3, τα οποία είναι δεκτά αν έχουν μία καθαρώς υδραυλική μετάδοση, πρέπει να είναι δυνατόν σε περίπτωση βλάβης του ειδικού μηχανισμού να  πραγματοποιηθούν με τη βοήθεια ενός βοηθητικού ειδικού μηχανισμού οι δύο περιγραφόμενοι στο σημείο 2.2.1.3. χειρισμοί. Ο βοηθητικός ειδικός μηχανισμός δύναται να είναι μία αποθήκη πεπιεσμένου αέρος ή πεπιεσμένου αερίου. Μία αντλία ελαίου ή ένας  συμπιεστής δύνανται να χρησιμοποιηθούν ως βοηθητικός ειδικός μηχανισμός, αν η θέση σε κίνηση του μηχανισμού τούτου συνδέεται με την κίνηση των τροχών του ελκυστήρα και αν δεν είναι δυνατόν να αποσυμπλεχθεί. Σε περίπτωση βλάβης του ειδικού μηχανισμού ένα  οπτικό ή ακουστικό σήμα πρέπει να επισημαίνει τη βλάβη αυτή.  2.2.4.1.2.1. Αν ο ειδικός μηχανισμός λειτουργεί δι' αέρος, πρέπει να είναι εφοδιασμένος δια μιας αποθήκης πεπιεσμένου αέρος προφυλασσομένης υπό μιας βαλβίδος φραγμού μονής κατευθύνσεως. Η χωρητικότητα της εν λόγω αποθήκης του πεπιεσμένου αέρος πρέπει να  υπολογισθεί κατά τρόπον ώστε τουλάχιστον επτά πλήρεις στροφές (απ' άκρο σ' άκρο) να είναι δυνατές, πριν η πίεση της αποθήκης πέσει στο ήμιση της πιέσεως λειτουργίας της. Η δοκιμή πρέπει να πραγματοποιηθεί χωρίς οι κατευθυντήριοι τροχοί να είναι ακίνητοι  επί του εδάφους.


title: Οδηγία 2013/41/ΕΕ της Επιτροπής, της 18ης Ιουλίου 2013 , για την τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση της 1R-trans-φαινοθρίνης ως δραστικής ουσίας στο παράρτημα I  Κείμενο που παρουσιάζει ενδιαφέρον για τον ΕΟΧ

text:
               19.7.2013

               EL

               Επίσημη Εφημερίδα της Ευρωπαϊκής Ένωσης

               L 196/18

         ΟΔΗΓΊΑ 2013/41/ΕΕ ΤΗΣ ΕΠΙΤΡΟΠΉΣ
   της 18ης Ιουλίου 2013
   για την τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση της 1R-trans-φαινοθρίνης ως δραστικής ουσίας στο παράρτημα I
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 16 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (2), καταρτίστηκε κατάλογος δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I ή IA ή IB της οδηγίας 98/8/ΕΚ. Στον κατάλογο αυτό περιλαμβάνεται η d-phenothrin (D-φαινοθρίνη).

               (2)

               Κατ’ εφαρμογή του κανονισμού (ΕΚ) αριθ. 1451/2007, η D-φαινοθρίνη αξιολογήθηκε σύμφωνα με το άρθρο 11 παράγραφος 2 της οδηγίας 98/8/ΕΚ για χρήση στον τύπο προϊόντων 18, εντομοκτόνα, ακαρεοκτόνα και προϊόντα για τον έλεγχο άλλων αρθροπόδων, που ορίζεται στο παράρτημα V της ίδιας οδηγίας.

               (3)

               Τα δεδομένα που υποβλήθηκαν για την αξιολόγηση επέτρεψαν τη συναγωγή συμπερασμάτων μόνο για μια συγκεκριμένη μορφή της D-φαινοθρίνης, ήτοι μια ουσία με ελάχιστη περιεκτικότητα σε 1R-trans-φαινοθρίνη 89 % κατά βάρος. Σύμφωνα με την τρέχουσα πρακτική ονοματοδοσίας των χημικών ουσιών (3), η εν λόγω ουσία θα πρέπει να θεωρείται μονοσυστατική και να ονομάζεται 1R-trans-φαινοθρίνη. Κατά την αξιολόγηση δεν κατέστη δυνατόν να συναχθούν συμπεράσματα σχετικά με άλλες ουσίες που ανταποκρίνονται στον ορισμό της D-φαινοθρίνης ο οποίος περιλαμβάνεται στον προαναφερόμενο κατάλογο δραστικών ουσιών του κανονισμού (ΕΚ) αριθ. 1451/2007. Συνεπώς, με βάση την υφιστάμενη αξιολόγηση, μόνον η 1R-trans-φαινοθρίνη θα πρέπει να συμπεριληφθεί στο παράρτημα I της οδηγίας 98/8/ΕΚ.

               (4)

               Το κράτος μέλος που ορίστηκε ως εισηγητής είναι η Ιρλανδία, η οποία, στις 29 Ιουλίου 2010, υπέβαλε στην Επιτροπή την έκθεση της αρμόδιας αρχής, συνοδευόμενη από σύσταση, σύμφωνα με το άρθρο 14 παράγραφοι 4 και 6 του κανονισμού (ΕΚ) αριθ. 1451/2007.

               (5)

               Τα κράτη μέλη και η Επιτροπή εξέτασαν την έκθεση της αρμόδιας αρχής. Σύμφωνα με το άρθρο 15 παράγραφος 4 του κανονισμού (ΕΚ) αριθ. 1451/2007, οι διαπιστώσεις της εξέτασης ενσωματώθηκαν σε έκθεση αξιολόγησης, την 1η Μαρτίου 2013, στο πλαίσιο της μόνιμης επιτροπής για τα βιοκτόνα προϊόντα.

               (6)

               Από τις διενεργηθείσες αξιολογήσεις συνάγεται ότι τα βιοκτόνα που χρησιμοποιούνται ως εντομοκτόνα, ακαρεοκτόνα και προϊόντα για τον έλεγχο άλλων αρθροπόδων και περιέχουν 1R-trans-φαινοθρίνη αναμένεται να πληρούν τις απαιτήσεις του άρθρου 5 της οδηγίας 98/8/ΕΚ. Είναι επομένως σκόπιμο να καταχωριστεί η 1R-trans-φαινοθρίνη στο παράρτημα I της εν λόγω οδηγίας για χρήση στον τύπο προϊόντων 18.

               (7)

               Δεν αξιολογήθηκαν σε ενωσιακό επίπεδο όλες οι πιθανές χρήσεις και όλα τα σενάρια έκθεσης. Είναι επομένως σκόπιμο να απαιτείται να αξιολογούν τα κράτη μέλη τις χρήσεις ή τα σενάρια έκθεσης, καθώς και τους κινδύνους για τους ανθρώπινους πληθυσμούς και τα στοιχεία του περιβάλλοντος, που δεν έχουν καλυφθεί αντιπροσωπευτικά από την εκτίμηση κινδύνων σε ενωσιακό επίπεδο, και να εξασφαλίζουν, κατά την έγκριση των προϊόντων, τη λήψη των κατάλληλων μέτρων ή την επιβολή ειδικών όρων για τον περιορισμό των εντοπισθέντων κινδύνων ώστε να φθάσουν σε αποδεκτά επίπεδα.

               (8)

               Λαμβανομένων υπόψη των κινδύνων που εντοπίστηκαν για την υγεία του ανθρώπου, είναι σκόπιμο να απαιτούνται, αφενός ο καθορισμός ασφαλών επιχειρησιακών διαδικασιών για την εφαρμογή εξαιρετικά μικρών ποσοτήτων και, αφετέρου, η χρησιμοποίηση των προϊόντων με κατάλληλα μέσα ατομικής προστασίας, εκτός εάν στην αίτηση έγκρισης του προϊόντος καταδεικνύεται ότι είναι εφικτός ο περιορισμός των κινδύνων σε αποδεκτά επίπεδα με άλλα μέσα.

               (9)

               Λαμβανομένων υπόψη των κινδύνων που εντοπίστηκαν για το περιβάλλον, είναι σκόπιμο να απαιτείται να υπόκεινται οι εγκρίσεις των προϊόντων στα κατάλληλα μέτρα μετριασμού του κινδύνου για την προστασία των μελισσών.

               (10)

               Στην περίπτωση των προϊόντων που περιέχουν 1R-trans-φαινοθρίνη και ενδέχεται να έχουν ως επακόλουθο την παρουσία καταλοίπων στα τρόφιμα ή στις ζωοτροφές, τα κράτη μέλη θα πρέπει να εξακριβώνουν την ανάγκη καθορισμού νέων ανωτάτων ορίων καταλοίπων (MRL/ΑΟΚ) ή τροποποίησης των υφισταμένων, σύμφωνα με τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (4), ή με τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (5), και να λαμβάνουν κάθε ενδεδειγμένο μέτρο μετριασμού του κινδύνου ώστε να αποκλείεται η υπέρβαση των ισχυόντων MRL/ΑΟΚ.

               (11)

               Για να εξασφαλιστεί η ισότιμη αντιμετώπιση στην ενωσιακή αγορά των βιοκτόνων του τύπου προϊόντων 18 που περιέχουν τη δραστική ουσία 1R-trans-φαινοθρίνη και να διευκολυνθεί, γενικότερα, η εύρυθμη λειτουργία της αγοράς βιοκτόνων, οι διατάξεις της παρούσας οδηγίας θα πρέπει να εφαρμοστούν ταυτόχρονα σε όλα τα κράτη μέλη.

               (12)

               Πρέπει να προβλέπεται ένα εύλογο χρονικό διάστημα πριν από την καταχώριση δραστικής ουσίας στο παράρτημα I της οδηγίας 98/8/ΕΚ, ώστε να παρέχεται η δυνατότητα, αφενός στα κράτη μέλη και στα ενδιαφερόμενα μέρη να προετοιμάζονται για την ικανοποίηση των συνακόλουθων νέων απαιτήσεων και, αφετέρου, στους αιτούντες που έχουν καταρτίσει φακέλους, να επωφελούνται πλήρως από τη δεκαετή περίοδο προστασίας των δεδομένων, η οποία αρχίζει από την ημερομηνία καταχώρισης, σύμφωνα με το άρθρο 12 παράγραφος 1 στοιχείο γ) σημείο ii) της εν λόγω οδηγίας.

               (13)

               Μετά την καταχώριση, τα κράτη μέλη θα πρέπει να διαθέτουν εύλογα χρονικά περιθώρια για να εφαρμόσουν το άρθρο 16 παράγραφος 3 της οδηγίας 98/8/ΕΚ.

               (14)

               Κατά συνέπεια, θα πρέπει να τροποποιηθεί αναλόγως η οδηγία 98/8/ΕΚ.

               (15)

               Σύμφωνα με την κοινή πολιτική δήλωση των κρατών μελών και της Επιτροπής, της 28ης Σεπτεμβρίου 2011, σχετικά με τα επεξηγηματικά έγγραφα (6), τα κράτη μέλη έχουν αναλάβει την υποχρέωση να συνοδεύουν, σε αιτιολογημένες περιπτώσεις, την κοινοποίηση των μέτρων μεταφοράς στο εθνικό δίκαιο με ένα ή περισσότερα έγγραφα που επεξηγούν τη σχέση ανάμεσα στα συστατικά στοιχεία μιας οδηγίας και στα αντίστοιχα μέρη των νομικών πράξεων μεταφοράς στο εθνικό δίκαιο.

               (16)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα βιοκτόνα προϊόντα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 98/8/ΕΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν, το αργότερο στις 31 Αυγούστου 2014, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
   Εφαρμόζουν τις διατάξεις αυτές από την 1η Σεπτεμβρίου 2015.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 18 Ιουλίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 123 της 24.4.1998, σ. 1.

      (2)  ΕΕ L 325 της 11.12.2007, σ. 3.

      (3)  Βλέπε συγκεκριμένα Guidance for identification and naming of substances under REACH and CLP (Κατευθύνσεις για την ταυτοποίηση και την ονοματοδοσία των ουσιών στο πλαίσιο του κανονισμού για το REACH και του κανονισμού για την ταξινόμηση, την επισήμανση και τη συσκευασία), ECHA 11-G-10.1-EN, σ. 19.

      (4)  ΕΕ L 152 της 16.6.2009, σ. 11.

      (5)  ΕΕ L 70 της 16.3.2005, σ. 1.

      (6)  ΕΕ C 369 της 17.12.2011, σ. 14.

      ΠΑΡΑΡΤΗΜΑ
      Στο παράρτημα I της οδηγίας 98/8/ΕΚ προστίθεται η ακόλουθη εγγραφή:

                     Αριθ.

                     Κοινή ονομασία

                     Ονομασία IUPAC
                     Αριθμοί αναγνώρισης

                     Ελάχιστος βαθμός καθαρότητας της δραστικής ουσίας (1)

                     Ημερομηνία καταχώρισης

                     Προθεσμία συμμόρφωσης με το άρθρο 16 παράγραφος 3, πλην των περιπτώσεων εφαρμογής των εξαιρέσεων της υποσημείωσης της παρούσας επικεφαλίδας (2)

                     Ημερομηνία λήξης της καταχώρισης

                     Τύπος προϊό-ντων

                     Ειδικές διατάξεις (3)

                     «66

                     1R-trans-φαινοθρίνη

                     1R-trans-φαινοθρίνη
                     Ονομασία IUPAC: (1R,3R)-2,2-διμεθυλο-3-(2-μεθυλοπροπ-1-ενυλο)κυκλοπροπανοκαρβοξυλικό 3-φαινοξυβενζύλιο
                     Αριθ. ΕΚ: 247-431-2
                     Αριθ. CAS: 26046-85-5

                     89 % κατά βάρος για την 1R-trans-φαινοθρίνη

                     1η Σεπτεμβρίου 2015

                     31 Αυγούστου 2017

                     31 Αυγούστου 2025

                     18

                     Η εκτίμηση κινδύνων σε ενωσιακό επίπεδο δεν κάλυψε όλες τις πιθανές χρήσεις και όλα τα σενάρια έκθεσης. Κατά την εξέταση των αιτήσεων έγκρισης προϊόντων σύμφωνα με το άρθρο 5 και το παράρτημα VI, τα κράτη μέλη αξιολογούν, εφόσον έχει σημασία για το συγκεκριμένο προϊόν, τις χρήσεις ή τα σενάρια έκθεσης, καθώς και τους κινδύνους για τους ανθρώπινους πληθυσμούς και τα στοιχεία του περιβάλλοντος, που δεν έχουν καλυφθεί αντιπροσωπευτικά από την εκτίμηση κινδύνων σε ενωσιακό επίπεδο.
                     Τα κράτη μέλη μεριμνούν ώστε οι εγκρίσεις να υπόκεινται στους ακόλουθους όρους:

                                 1.

                                 καθορίζονται ασφαλείς επιχειρησιακές διαδικασίες για την εφαρμογή εξαιρετικά μικρών ποσοτήτων και τα προϊόντα χρησιμοποιούνται με κατάλληλα μέσα ατομικής προστασίας, εκτός εάν στην αίτηση έγκρισης του προϊόντος καταδεικνύεται ότι είναι εφικτός ο περιορισμός των κινδύνων σε αποδεκτά επίπεδα με άλλα μέσα·

                                 2.

                                 για προϊόντα που περιέχουν 1R-trans-φαινοθρίνη και ενδέχεται να έχουν ως επακόλουθο την παρουσία καταλοίπων στα τρόφιμα ή στις ζωοτροφές, τα κράτη μέλη εξακριβώνουν την ανάγκη καθορισμού νέων ανωτάτων ορίων καταλοίπων (MRL/ΑΟΚ) ή τροποποίησης των υφισταμένων, σύμφωνα με τον κανονισμό (ΕΚ) αριθ. 470/2009 ή τον κανονισμό (ΕΚ) αριθ. 396/2005, και λαμβάνουν κάθε ενδεδειγμένο μέτρο μετριασμού του κινδύνου ώστε να αποκλείεται η υπέρβαση των ισχυόντων MRL/ΑΟΚ·

                                 3.

                                 εφόσον κρίνεται σκόπιμο, λαμβάνονται μέτρα για την προστασία των μελισσών.»

                     Άθροισμα όλων των ισομερών:
                     Ονομασία IUPAC: 2,2-διμεθυλο-3-(2-μεθυλοπροπ-1-ενυλο)κυκλοπροπανο-1-καρβοξυλικό (3-φαινοξυφαινυλο)μεθύλιο
                     Αριθ. ΕΚ: 247-404-5
                     Αριθ. CAS: 26002-80-2

                     95,5 % κατά βάρος για το άθροισμα όλων των ισομερών

         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που χρησιμοποιήθηκε για την αξιολόγηση σύμφωνα με το άρθρο 11. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, εάν έχει αποδειχθεί τεχνικά ισοδύναμη με την αξιολογηθείσα ουσία.

         (2)  Στην περίπτωση των προϊόντων που περιέχουν περισσότερες της μιας δραστικές ουσίες καλυπτόμενες από το άρθρο 16 παράγραφος 2, η προθεσμία συμμόρφωσης με το άρθρο 16 παράγραφος 3 είναι εκείνη που ισχύει για την τελευταία από τις δραστικές ουσίες τους που θα καταχωριστεί στο παρόν παράρτημα. Για τα προϊόντα για τα οποία η ημερομηνία της πρώτης έγκρισης είναι μεταγενέστερη από 120 ημέρες πριν από τη λήξη της προθεσμίας συμμόρφωσης με το άρθρο 16 παράγραφος 3 και έχει υποβληθεί πλήρης αίτηση αμοιβαίας αναγνώρισης σύμφωνα με το άρθρο 4 παράγραφος 1, εντός 60 ημερών από την πρώτη έγκριση, η προθεσμία συμμόρφωσης με το άρθρο 16 παράγραφος 3 όσον αφορά τη συγκεκριμένη αίτηση παρατείνεται σε 120 ημέρες από την ημερομηνία λήψης της πλήρους αίτησης αμοιβαίας αναγνώρισης. Για τα προϊόντα για τα οποία κράτος μέλος έχει προτείνει παρέκκλιση από την αμοιβαία αναγνώριση, σύμφωνα με το άρθρο 4 παράγραφος 4, η προθεσμία συμμόρφωσης με το άρθρο 16 παράγραφος 3 παρατείνεται σε 30 ημέρες από την ημερομηνία της απόφασης της Επιτροπής που εκδίδεται σύμφωνα με το άρθρο 4 παράγραφος 4 δεύτερο εδάφιο.

         (3)  Για την τήρηση των κοινών αρχών του παραρτήματος VI, το περιεχόμενο και τα συμπεράσματα των εκθέσεων αξιολόγησης διατίθενται στον ιστότοπο της Επιτροπής: http://ec.europa.eu/comm/environment/biocides/index.htm


Avis juridique important

|

31992L0021

Οδηγία 92/21/ΕΟΚ του Συμβουλίου της 31ης Μαρτίου 1992 σχετικά με τη μάζα και τις διαστάσεις των οχημάτων με κινητήρα της κατηγορίας Μ1

Επίσημη Εφημερίδα αριθ. L 129 της 14/05/1992 σ. 0001 - 0010 Φινλανδική ειδική έκδοση: Κεφάλαιο 13 τόμος 22 σ. 0042  Σουηδική ειδική έκδοση: Κεφάλαιο 13 τόμος 22 σ. 0042

ΟΔΗΓΙΑ 92/21/ΕΟΚ ΤΟΥ ΣΥΜΒΟΥΛΙΟΥ της 31ης Μαρτίου 1992 σχετικά με τη μάζα και τις διαστάσεις των οχημάτων με κινητήρα της κατηγορίας Μ1ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι έχει σημασία να θεσπιστούν μέτρα για την προοδευτική εγκαθίδρυση της εσωτερικής αγοράς κατά τη διάρκεια χρονικής περιόδου που λήγει στις 31 Δεκεμβρίου 1992- ότι η εσωτερική αγορά περιλαμβάνει ένα χώρο χωρίς εσωτερικά σύνορα, όπου διασφαλίζεται η  ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων- ότι επιβάλλεται η μέθοδος πλήρους εναρμόνισης με την προοπτική να επιτευχθεί πλήρως η εσωτερική αγορά- ότι η μέθοδος αυτή πρέπει να χρησιμοποιηθεί με την ευκαιρία της αναθεώρησης της όλης διαδικασίας έγκρισης τύπου ΕΟΚ, λαμβάνοντας υπόψη το πνεύμα του ψηφίσματος του Συμβουλίου της 7ης Μαΐου 1985 για μια νέα προσέγγιση όσον αφορά την τεχνική εναρμόνιση  και την τυποποίηση- ότι οι τεχνικές προδιαγραφές τις οποίες πρέπει να πληρούν τα οχήματα με κινητήρα βάσει των εθνικών νομοθεσιών αφορούν, μεταξύ άλλων, τη μάζα και τις διαστάσεις τους- ότι οι προδιαγραφές αυτές διαφέρουν από κράτος μέλος σε κράτος μέλος- ότι, κατά συνέπεια, είναι αναγκαίο όλα τα κράτη μέλη να θεσπίσουν τις ίδιες προδιαγραφές, είτε συμπληρώνοντας είτε αντικαθιστώντας την υφιστάμενη νομοθεσία τους, προκειμένου να είναι  ιδίως δυνατό να εφαρμόζεται για κάθε τύπο οχήματος η διαδικασία έγκρισης τύπου ΕΟΚ, η οποία αποτέλεσε το αντικείμενο της οδηγίας 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν την έγκριση  των οχημάτων με κινητήρα και των ρυμουλκουμένων τους (4), όπως τροποποιήθηκε τελευταία από την οδηγία 87/403/ΕΟΚ (5)- ότι η παρούσα οδηγία θα συμπληρωθεί από οδηγίες σχετικά με τη μάζα και τις διαστάσεις όλων των κατηγοριών οχημάτων με κινητήρα και των ρυμουλκουμένων τους- ότι δεν είναι ανάγκη να καθοριστούν προδιαγραφές για τη δυναμική ευστάθεια των συνδυασμών "ρυμουλκού/ρυμουλκουμένου", δεδομένου ότι οι κατασκευαστές οχημάτων με κινητήρα εκτιμούν το στοιχείο αυτό όταν δηλώνουν τη μέγιστη ρυμουλκήσιμη μάζα που είναι  τεχνικώς αποδεκτή,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Ως όχημα, κατά την έννοια της παρούσας οδηγίας, νοείται κάθε όχημα με κινητήρα της κατηγορίας Μ1, όπως ορίζεται στο παράρτημα Ι της οδηγίας 70/156/ΕΟΚ, το οποίο προορίζεται για οδική κυκλοφορία και έχει τέσσερις τουλάχιστον τροχούς και μέγιστη ταχύτητα  εκ κατασκευής μεγαλύτερη από 25 km/h.  Άρθρο 2  Τα κράτη μέλη δεν μπορούν να αρνούνται την έγκριση τύπου ΕΟΚ ή την εθνική έγκριση τύπου του οχήματος ούτε να αρνούνται την έκδοση άδειας κυκλοφορίας, ούτε να απαγορεύουν την πώληση, τη θέση σε κυκλοφορία ή τη χρήση οχήματος, προβάλλοντας λόγους που  σχετίζονται με τη μάζα και τις διαστάσεις του, εφόσον τηρούνται οι προδιαγραφές του παραρτήματος Ι.  Άρθρο 3  Οι τροποποιήσεις που είναι αναγκαίες για την προσαρμογή των προδιαγραφών των παραρτημάτων στην τεχνική πρόοδο, αποφασίζονται από την Επιτροπή, σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ.  Άρθρο 4  1. Τα κράτη μέλη θεσπίζουν και δημοσιεύουν, πριν από την 1η Ιουλίου 1992, τις αναγκαίες διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.  Όταν τα κράτη μέλη θεσπίζουν αυτές τις διατάξεις, οι διατάξεις αυτές αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις αυτής της αναφοράς καθορίζονται από τα κράτη μέλη.  Τα κράτη μέλη εφαρμόζουν τις εν λόγω διατάξεις από την 1η Οκτωβρίου 1992.  2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα ο οποίος διέπεται από την παρούσα οδηγία.  Άρθρο 5  Η παρούσα οδηγία απευθύνεται στα κράτη μέλη.  Βρυξέλλες, 31 Μαρτίου 1992.  Για το Συμβούλιο Ο Πρόεδρος Vitor MARTINS (1) ΕΕ αριθ. C 95 της 12. 4. 1990, σ. 92.(2) ΕΕ αριθ. C 284 της 12. 11. 1990, σ. 80 και απόφαση της 12ης Φεβρουαρίου 1992 (δεν έχει ακόμη δημιοσιευθεί στην Επίσημη Εφημερίδα).(3) ΕΕ αριθ. C 225 της 10. 9. 1990, σ. 9.(4) ΕΕ αριθ. L 42 της 23.  2. 1970, σ. 1.(5) ΕΕ αριθ. L 220 της 8. 8. 1987, σ. 44.   ΠΑΡΑΡΤΗΜΑ Ι  1. ΠΕΔΙΟ ΕΦΑΡΜΟΓΗΣ Η παρούσα οδηγία αφορά τη μάζα και τις διαστάσεις οχημάτων με κινητήρα της κατηγορίας Μ1, όπως αυτά καθορίζονται στο άρθρο 1.  1.1. Ορισμοί Μάζα οχήματος έτοιμου για κυκλοφορία: μάζα του οχήματος με το αμάξωμά του έτοιμου για κυκλοφορία (με υγρά ψύξεως, λιπαντικά, καύσιμα, εφεδρικό τροχό, εργαλεία και οδηγό).  Επιτρεπόμενη μέγιστη μάζα ενός οχήματος με το πλήρες φορτίο του: βλέπε σημείο 4.2.1.  Επιτρεπόμενη μέγιστη μάζα ενός οχήματος με το πλήρες φορτίο του και κατάλληλου για την έλξη ρυμουλκουμένου: είναι η μάζα που αναφέρει το σημείο 4.2.1, στην οποίο περιλαμβάνονται:  - η μέγιστη μάζα της κατασκευής του ρυμουλκουμένου,  - το μέγιστο αποδεκτό κατακόρυφο φορτίο που μεταδίδεται στο σημείο ζεύξης της διάταξης ζεύξης σε κατάσταση ακινησίας που προβλέπονται από τον κατασκευαστή του οχήματος.  2. ΑΙΤΗΣΗ ΕΓΚΡΙΣΗΣ ΤΥΠΟΥ ΕΟΚ 2.1. Η αίτηση έγκρισης τύπου ΕΟΚ οχήματος, όσον αφορά τις διαστάσεις και το βάρος του υποβάλλεται από τον κατασκευαστή του οχήματος ή από τον διαπιστευμένο εντολοδόχο του.  2.2. Η αίτηση συνοδεύεται από τα έγγραφα που αναφέρονται κατωτέρω, σε τρία αντίτυπα, και από τις ακόλουθες πληροφορίες: περιγραφή του τύπου του οχήματος στην οποία καθορίζονται τα χαρακτηριστικά που απαριθμούνται στο παράρτημα ΙΙ, καθώς και τα έγγραφα  που απαιτούνται σύμφωνα με το άρθρο 3 της οδηγίας 70/156/ΕΟΚ.  2.3. Στην τεχνική υπηρεσία που είναι επιφορτισμένη με τις δοκιμές έγκρισης τύπου πρέπει να προσκομιστεί όχημα αντιπροσωπευτικό του προς έγκριση τύπου οχήματος.  3. ΕΓΚΡΙΣΗ ΤΥΠΟΥ ΕΟΚ Στο έντυπο έγκρισης τύπου ΕΟΚ, επισυνάπτεται πιστοποιητικό σύμφωνα προς το υπόδειγμα του παραρτήματος ΙΙΙ.  4. ΠΡΟΔΙΑΓΡΑΦΕΣ 4.1. Διαστάσεις 4.1.1. Οι μέγιστες επιτρεπόμενες διαστάσεις των οχημάτων είναι οι ακόλουθες:  4.1.1.1. Μήκος: 12 000 mm,  4.1.1.2. Πλάτος: 2 500 mm,  4.1.1.3. Ύψος: 4 000 mm.  4.1.1.4. Οι διαστάσεις μετριούνται σύμφωνα με τα οριζόμενα στις υποσημειώσεις του παραρτήματος Ι της οδηγίας 70/156/ΕΟΚ.  4.2. Μάζα 4.2.1. Η μέγιστη επιτρεπόμενη μάζα οχήματος δεν πρέπει να υπερβαίνει τη μέγιστη με φορτίο τεχνικώς αποδεκτή μάζα που ορίζεται από τον κατασκευαστή.  4.2.2. Η μέγιστη τεχνικώς αποδεκτή μάζα του οχήματος και των αξόνων του πρέπει να προσδιορίζεται από τον κατασκευαστή, με βάση ιδίως την αντοχή των υλικών που χρησιμοποιήθηκαν και υπό τον όρο ότι η μέγιστη με φορτίο τεχνικώς αποδεκτή μάζα που  προσδιορίζεται με αυτόν τον τρόπο δεν υπολείπεται της μάζας του έτοιμου για την κυκλοφορία οχήματος, συν 75 kg για κάθε θέση επιβάτη. Οι μάζες των επιβατών και των αποσκευών πρέπει να τοποθετούνται στη σωστή θέση προκειμένου να προσδιοριστεί η μέγιστη  τεχνικώς αποδεκτή μάζα του οχήματος και των αξόνων. Ο αριθμός των θέσεων των επιβατών πρέπει να δηλώνεται από τον κατασκευαστή. Εάν το όχημα προορίζεται να έλκει ρυμουλκούμενο, ο κατασκευαστής μπορεί να δηλώσει μια δεύτερη αποδεκτή αξία για τον ή τους  οπίσθιους άξονες που ισχύει μόνο γι' αυτή την ιδιαίτερη χρήση. Στην περίπτωση αυτή, για τον προσδιορισμό των προαναφερομένων μέγιστων μαζών πρέπει να λαμβάνεται υπόψη τόσο η μέγιστη μάζα της κατασκευής του ρυμουλκουμένου που προβλέπεται από τον  κατασκευαστή του οχήματος όσο και το μέγιστο αποδεκτό κατακόρυφο φορτίο που μεταδίδεται στο σημείο ζεύξης της διάταξης ζεύξης σε κατάσταση ακινησίας. Οι μέθοδοι ελέγχου των μαζών παρατίθενται στο προσάρτημα. Εάν ο κατασκευαστής του οχήματος εξοπλίζει το  όχημά του με διάταξη ζεύξης, πρέπει να αναφέρει, στην κατασκευή του ρυμουλκουμένου, πλησίον της διάταξης ζεύξης, το μέγιστο αποδεκτό κατακόρυφο φορτίο που μεταδίδεται στη σημείο ζεύξης της διάταξης ζεύξης.  4.2.2.1. Το άθροισμα των μέγιστων τεχνικώς αποδεκτών μαζών των αξόνων θα πρέπει να είναι τουλάχιστον ίσο με τη μέγιστη τεχνικώς αποδεκτή μάζα του οχήματος. Όταν το όχημα, και ταυτοχρόνως ο οπίσθιος άξονας, φέρουν τη μέγιστη τεχνικώς αποδεκτή μάζα, η  μάζα που φέρει ο εμπρόσθιος άξονας δεν επιτρέπεται να είναι μικρότερη από το 30 % της μέγιστης τεχνικώς αποδεκτής μάζας του οχήματος.  4.3. Ρυμουλκήσιμη μάζα και κατακόρυφο φορτίο στη διάταξη ζεύξης 4.3.1. Μέγιστη επιτρεπόμενη ρυμουλκήσιμη μάζα οχήματος που προορίζεται να έλκει ρυμουλκούμενο εφοδιασμένο με ίδιο σύστημα πέδησης.  4.3.1.1. Η μέγιστη επιτρεπόμενη ρυμουλκήσιμη μάζα ενός οχήματος είναι, από τις ακόλουθες, η μάζα με τη μικρότερη τιμή:  α) είτε η μέγιστη τεχνικώς αποδεκτή ρυμουλκήσιμη μάζα με βάση την κατασκευή του οχήματος ή/και την αντοχή της μηχανικής διάταξης ζεύξης- β) είτε η μέγιστη επιτρεπόμενη μάζα του έλκοντος οχήματος (όχημα με κινητήρα).  Για τα οχήματα παντός εδάφους, όπως ορίζονται στην οδηγία 70/156/ΕΟΚ, η μέγιστη επιτρεπόμενη ρυμουλκήσιμη μάζα μπορεί να αυξάνει κατά 1,5 φορά τη μέγιστη επιτρεπόμενη μάζα του έλκοντος οχήματος, εφόσον δεν υπερβαίνει τη μέγιστη τεχνικώς αποδεκτή  ρυμουλκήσιμη μάζα.  Ωστόσο, η μέγιστη επιτρεπόμενη ρυμουλκήσιμη μάζα δεν μπορεί σε καμία περίπτωση να υπερβαίνες τα 3 500 kg.  4.3.1.2. Η μέγιστη τεχνικώς αποδεκτή ρυμουλκήσιμη μάζα είναι η δηλούμενη από τον κατασκευαστή- η ρυμουλκήσιμη μάζα είναι η συνολική πραγματική μάζα του ρυμουλκουμένου, περιλαμβανομένου του πραγματικού φορτίου της διάταξης ζεύξης.  4.3.2. Μέγιστη επιτρεπόμενη ρυμουλκήσιμη μάζα οχήματος που προορίζεται να έλκει ρυμουλκούμενο χωρίς ίδιο σύστημα πέδησης.  4.3.2.1. Η μέγιστη επιτρεπόμενη ρυμουλκήσιμη μάζα είναι η μέγιστη τεχνικώς αποδεκτή ρυμουλκήσιμη μάζα ή το ήμισυ της μάζας του έτοιμου για την κυκλοφορία έλκοντος οχήματος- ισχύει η μικρότερη από τις δύο τιμές.  Ωστόσο, η μέγιστη επιτρεπόμενη ρυμουλκήσιμη μάζα δεν επιτρέπεται να υπερβαίνει τα 750 kg.  4.3.3. Το μέγιστο αποδεκτό φορτίο στήριξης στη διάταξη ζεύξης του οχήματος είναι το τεχνικώς αποδεκτό φορτίο στήριξης- αντιπροσωπεύει το πραγματικό κατακόρυφο φορτίο που μεταδίδεται σε κατάσταση ακινησίας του οχήματος από το ρυμό του ρυμουλκουμένου στον  πείρο ζεύξης και που επενεργεί στο κέντρο του.  4.3.3.1. Το τεχνικώς αποδεκτό φορτίο στήριξης είναι το δηλούμενο από τον κατασκευαστή- το φορτίο αυτό δεν είναι μικρότερο από 25 kg και πρέπει να προσαυξάνεται για μεγαλύτερη ρυμουλκήσιμη μάζα. Ο κατασκευαστής πρέπει να διευκρινίζει, στο εγχειρίδιο  συντήρησης, το μέγιστο αποδεκτό κάθετο φορτίο στη διάταξη ζεύξης, το σημείο στερέωσης της διάταξης ζεύξης στο όχημα και την προεξοχή της διάταξης ζεύξης.  4.3.4. Το όχημα με κινητήρα που έλκει ρυμουλκούμενο πρέπει να μπορεί, εντός πέντε λεπτών, να θέσει σε κίνηση πέντε φορές το συνδυασμό των δύο οχημάτων - έμφορτων με τη μέγιστη μάζα - σε ανωφέρεια κλίσης τουλάχιστον 12 % Προσάρτημα ΜΕΘΟΔΟΣ ΕΛΕΓΧΟΥ ΤΩΝ ΜΑΖΩΝ ΤΩΝ ΑΥΤΟΚΙΝΗΤΩΝ ΟΧΗΜΑΤΩΝ ΤΗΣ ΚΑΤΗΓΟΡΙΑΣ Μ1  1. Οι μάζες του οχήματος μετριούνται ως εξής:  1.1. όχημα κενό, έτοιμο για την κυκλοφορία, χωρίς οδηγό- 1.2. όχημα με πλήρες φορτίο (υπό τους όρους που προβλέπονται στο σημείο 4.2.2), κατόπιν υπολογισμού όπου λαμβάνονται υπόψη τα ακόλουθα:  - το κάθισμα, εάν ρυθμίζεται, πρέπει να ρυθμιστεί, καταρχάς, στην πλέον οπίσθια κανονική θέση οδήγησης ή χρήσης, όπως την καθορίζει ο κατασκευαστής του οχήματος- λαμβάνεται υπόψη μόνον η κατά μήκος του οχήματος ρύθμιση του καθίσματος, και δεν λαμβάνεται  υπόψη η διαδρομή του καθίσματος η οποία χρησιμοποιείται σε άλλες περιστάσεις εκτός από την κανονική οδήγηση ή χρήση. Εφόσον υπάρχουν και άλλες δυνατότητες ρύθμισης (κατακόρυφη, γωνιακή, της ράχης κ.λπ.), οι ρυθμίσεις αυτές γίνονται στις θέσεις που  προσδιορίζει ο κατασκευαστής του οχήματος. Εξάλλου τα αναρτώμενα καθίσματα σταθεροποιούνται έτσι ώστε να αντιστοιχούν στην κανονική θέση οδήγησης, όπως την προσδιορίζει ο κατασκευαστής,  - για κάθε επιβάτη (συμπεριλαμβανομένου του οδηγού) υπολογίζεται τεκμαρτή μάζα 75 kg (68 kg + 7 kg αποσκευές),  - η μάζα κάθε επιβάτη εφαρμόζεται στο σημείο R κάθε καθίσματος. Η μάζα των αποσκευών θεωρείται ότι κατανέμεται ομοιόμορφα στο χώρο των αποσκευών,  - ενδεχόμενες υπερβάσεις της συμβατικής μεταφορικής ικανότητας πρέπει να κατανέμονται στα καθίσματα και στο χώρο των αποσκευών τηρώντας τις αναλογίες που αναφέρονται στη δεύτερη περίπτωση- 1.3. προσδιορίζονται έτσι οι μάζες που προβλέπει ο ακόλουθος πίνακας:   Συνθήκες του οχήματος Μάζες (α)    Κενό (β)    Με πλήρες φορτίο (γ) Με πλήρες φορτίο και με τη διάταξη ρυμούλκησης να δέχεται φορτίο (δ)   Μέγιστη επιτρεπόμενη μάζα στους άξονες Εμπρόσθιος άξονας Οπίσθιος άξονας Σύνολο   2. ΑΠΟΤΕΛΕΣΜΑΤΑ ΤΩΝ ΜΕΤΡΗΣΕΩΝ Οι μετρήσεις θεωρούνται ότι πληρούν τα ζητούμενα εάν:  - οι μάζες του οχήματος κενού [στήλη (α)] ανταποκρίνονται στις μάζες που έχει δηλώσει ο κατασκευαστής, με ανοχή +- 5 % [αν αυτό όντως συμβαίνει, η τιμή της μάζας που έχει δηλώσει ο κατασκευαστής χρησιμοποιείται ως βάση για τον υπολογισμό των μαζών που  αναγράφονται στις στήλες (β) και (γ)],  - οι μάζες που έχουν μετρηθεί υπό τους όρους που προβλέπονται για τις στήλες (β) και (γ) είναι μικρότερες από ή ίσες προς τις μέγιστες αποδεκτές μάζες που έχει δηλώσει ο κατασκευαστής,  - πληρούνται οι προδιαγραφές που προβλέπονται στο σημείο 4.2.2.1 του παραρτήματος Ι,  - οι μάζες που έχει δηλώσει ο κατασκευαστής δεν είναι ασυμβίβαστες προς τα χαρακτηριστικά φορτίου των ελαστικών επισώτρων που προβλέπονται για το αυτοκίνητο όχημα.   ΠΑΡΑΡΤΗΜΑ ΙΙ   ΥΠΟΔΕΙΓΜΑ ΔΕΛΤΙΟΥ ΠΛΗΡΟΦΟΡΙΩΝ (α)   Οι κάτωθι πληροφορίες σχετικά με το προς έγκριση όχημα, κατασκευαστική ενότητα ή συστατικό μέρος, πρέπει να υποβάλλονται σε τρία αντίτυπα και να συνοδεύονται από πίνακα περιεχομένων. Τα σχέδια, που ενδεχομένως  επισυνάπτονται, είναι επαρκώς λεπτομερή και σε κατάλληλη κλίμακα, μεγέθους Α4 ή διπλωμένα στο μέγεθος αυτό. Οι φωτογραφίες, που ενδεχομένως επισυνάπτονται, είναι επαρκώς λεπτομερείς. Για τις λειτουργίες που ελέγχονται από μικροεπεξεργαστή διατίθενται  πληροφορίες σχετικά με τις επιδόσεις.   0. ΓΕΝΙΚΟΤΗΤΕΣ 0.1. Σήμα (εταιρική επωνυμία): .  .  0.2. Τύπος και εμπορική επωνυμία (διευκρινίζονται τυχόν παραλλαγές): .  .  0.3. Στοιχεία αναγνώρισης του τύπου, εφόσον αναγράφονται στο όχημα (β): .  .  0.3.1. Θέση της εν λόγω ένδειξης: .  .  0.4. Κατηγορία του οχήματος (γ): .  0.5. Όνομα και διεύθυνση του κατασκευαστή: .  .  0.6. Όνομα και διεύθυνση του (τυχόν) εντολοδόχου του κατασκευαστή: .  .  0.7. Θέση και τρόπος στερέωσης των πινακιδίων και επιγραφών ταυτοποίησης: .  .  0.7.1. Επί του πλαισίου: .  0.7.2. Επί του αμαξώματος: .  0.8. Η σειριακή αρίθμηση του πλαισίου αυτού του τύπου αρχίζει από τον αριθμό: .  1. ΓΕΝΙΚΑ ΧΑΡΑΚΤΗΡΙΣΤΙΚΑ ΚΑΤΑΣΚΕΥΗΣ ΤΟΥ ΟΧΗΜΑΤΟΣ 1.1. Φωτογραφίες ή/και σχέδια αντιπροσωπευτικού οχήματος: .  1.2. Σχέδιο του συνόλου του οχήματος με διαστάσεις: .  1.3. Αριθμός αξόνων και τροχών: .  1.3.2. Αριθμός και θέση των διευθυντήριων αξόνων: .  1.3.3. Κινητήριοι άξονες (αριθμός, θέση, σύμπλεξη άλλου άξονα): .  .  1.6. Θέση και διάταξη του κινητήρα: .  .  2. ΜΑΖΑ ΚΑΙ ΔΙΑΣΤΑΣΕΙΣ (ε) (παραπέμψατε σε τυχόν σχέδια) 2.1. Αποτύπωμα(τα) (με πλήρες φορτίο) (στ): .  2.3. Μετατρόχιο(α) και μήκος (η) αξόνων: .  2.3.1. Μετατρόχιο κάθε διευθυντήριου άξονα (θ): .  2.3.2. Μετατρόχιο όλων των υπόλοιπων αξόνων: .  2.3.3. Μήκος του επιμηκέστερου οπισθίου άξονα: .  2.3.4. Μήκος του τελευταίου οπισθίου άξονα: .  2.4. Διαστάσεις του οχήματος (εξωτερικές διαστάσεις): .  2.4.1. Για το πλαίσιο με αμάξωμα 2.4.2.1. Μήκος (ι): .  2.4.2.2. Πλάτος (κ): .  2.4.2.3. Ύψος (κενό όχημα) ( 1) (στην περίπτωση ρυθμιζόμενης ανάρτησης ως προς το ύψος, υποδείξατε την κανονική θέση εν πορεία): .  2.4.2.4. Εμπρόσθια προεξοχή (μ): .  2.4.2.4.1. Γωνία πρόσπτωσης (οχήματα παντός εδάφους) (γ): ........ (μοίρες) 2.4.2.5. Οπίσθια προεξοχή (ν): .  2.4.2.5.1. Γωνία φυγής (οχήματα παντός εδάφους) (γ): ........ (μοίρες) 2.4.2.6. Απόσταση ασφαλείας από το έδαφος: .  2.4.2.6.1. Γωνία κεκλιμένου επιπέδου (οχήματα παντός εδάφους) (γ): ........ (μοίρες) 2.6. Μάζα του οχήματος με το αμάξωμα έτοιμου για κυκλοφορία ή μάζα του πλαισίου με το θάλαμο εάν ο κατασκευαστής δεν παρέχει το αμάξωμα (με υγρά ψύξεως, λιπαντικά, καύσιμα, εργαλεία, εφεδρικό τροχό και οδηγό) (ο): .  .  2.6.1. Κατανομή του βάρους αυτού μεταξύ των αξόνων: .  2.8. Μέγιστο αποδεκτό τεχνικά βάρος δηλούμενο από τον κατασκευαστή: .  2.8.1. Κατανομή αυτής της μάζας μεταξύ των αξόνων: .  2.9. Μέγιστο τεχνικώς αποδεκτό βάρος σε κάθε άξονα: .  2.9.1. Μέγιστη μάζα τεχνικώς αποδεκτή για τον ή τους οπίσθιους άξονες, κατά τη χρησιμοποίηση ρυμουλκουμένου: .  2.10. Μέγιστη μάζα των ρυμουλκούμενων οχημάτων που επιτρέπεται να ζευχθούν: .  2.10.4. Μέγιστο βάρος του συνόλου: .  2.10.5. Το όχημα μπορεί/δεν μπορεί ( 1) να χρησιμοποιηθεί για να έλκει φορτία ρυμουλκούμενα: .  2.10.6. Μέγιστο βάρος του ρυμουλκούμενου χωρίς αυτόνομη πέδηση: .  2.11. Μέγιστο κατακόρυφο βάρος στο σημείο ζεύξης του ρυμουλκουμένου άλλο εκτός της θέσης ζεύξης: .  2.12. Συνθήκες εγγραφής σε καμπύλη: .  2.13. Σχέση μεταξύ της ισχύος του κινητήρα και της μέγιστης μάζας εκφρασμένη σε (kW/kg): .  2.14. Ικανότητα εκκίνησης σε ανωφέρεια (με ρυμουλκούμενο): ........ (%) 2.15. Ικανότητα κίνησης υπό κλίση ........ (%) (οχήματα παντός εδάφους) 11. ΣΥΝΔΕΣΕΙΣ ΜΕΤΑΞΥ ΡΥΜΟΥΛΚΩΝ ΚΑΙ ΡΥΜΟΥΛΚΟΥΜΕΝΩΝ ΚΑΙ ΗΜΙ-ΡΥΜΟΥΛΚΟΥΜΕΝΩΝ 11.1. Οδηγίες συναρμολόγησης της διάταξης ζεύξης:  11.2. Κατηγορία και τύπος της διάταξης ζεύξης:  11.4. Μέγιστο κατακόρυφο βάρος στο σημείο ζεύξης ( 2) ........ kg 11.7. Οδηγίες για τη στερέωση της διάταξης ζεύξης στο όχημα, συνοδευόμενες από φωτογραφίες ή σχέδια των σημείων ζεύξης στο όχημα τα οποία έχει υποδείξει ο κατασκευαστής- συμπληρωματικές πληροφορίες σε περίπτωση περιορισμού της χρήσης της διάταξης σε  ορισμένους τύπους οχημάτων 11.8. Πληροφορίες που αφορούν τη συναρμολόγηση των στηριγμάτων ρυμούλκησης ή στερέωσης ( 2) ( 1) Διαγράψετε ότι δεν ισχύει.  ( 2) Εφόσον χρειάγεται.  Σημείωση: Για τις υποσημειώσεις από (α) μέχρι (ο) βλέπε παράρτημα Ι της οδηγίας 70/156/ΕΟΚ, όπως τροποποιήθηκε τελευταία από την οδηγία 87/403/ΕΟΚ.   ΠΑΡΑΡΤΗΜΑ ΙΙΙ   ΥΠΟΔΕΙΓΜΑ [μέγιστο μέγεθος: Α4 (210 x 297 mm)]  ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ ΕΟΚ (Οχημα)  Ονομασία διοικητικής αρχής  Κοινοποίηση σχετικά με:  - την έγκριση ( 1) - την επέκταση της έγκρισης ( 1) - την απόρριψη της έγκρισης ( 1) ενός τύπου οχήματος βάσει των διατάξεων της οδηγίας 92/21/ΕΟΚ σχετικά με τη μάζα και τις διαστάσεις οχημάτων με κινητήρα της κατηγορίας Μ1.  Έγκριση τύπου ΕΟΚ αριθ.: ....................Επέκταση αριθ.: ....................  ΤΜΗΜΑ Ι  0.1. Σήμα (εταιρική επωνυμία): .  0.2. Τύπος και εμπορική επωνυμία (υποδείξατε τυχόν παραλλαγές): .  .  0.3. Στοιχεία αναγνώρισης του τύπου που αναγράφονται στο όχημα (α): .  0.3.1. Θέση της επιγραφής αυτής: .  0.4. Κατηγορία του οχήματος (β): .  0.5. Όνομα και διεύθυνση του κατασκευαστή: .  .  0.6. Όνομα και διεύθυνση του (τυχόν) εντολοδόχου του κατασκευαστή: .  .  ( 1) Διαγράφετε ό,τι δεν ισχύει.  (α) Τα στοιχεία αναγνώρισης, εφόσον χρησιμοποιούνται, μπορούν να παρουσιάζονται μόνο στα οχήματα που υπόκεινται στο πεδίο εφαρμογής της ειδικής οδηγίας που διέπει την έγκριση τύπου. Όταν τα στοιχεία αναγνώρισης του τύπου περιέχουν χαρακτήρες οι οποίοι  δεν σχετίζονται με την περιγραφή των τύπων οχημάτων που αναφέρονται στο παρόν δελτίο πληροφοριών, οι εν λόγω χαρακτήρες αντικαθίστανται, στα έγγραφα, με το σύμβολο "?" (παράδειγμα: ABC ?? 123 ??).  (β) Όπως υποδεικνύεται στην υποσημείωση (β) του παραρτήματος Ι της οδηγίας 70/156/ΕΟΚ, όπως τροποποιήθηκε τελευταία από την οδηγία 87/403/ΕΟΚ.  ΤΜΗΜΑ ΙΙ  1. Συμπληρωματικές πληροφορίες 1.1. Μήκος: . (mm) 1.2. Πλάτος: . (mm) 1.1. Ύψος: . (mm) 1.4. Βάρος του οχήματος έτοιμου για κυκλοφορία: . (kg) 1.5. Μέγιστη επιτρεπόμενη μάζα: . (kg) 1.6. Μέγιστη μάζα στους άξονες:  1.6.1. 1ος άξονας: . (kg) 2ος άξονας: . (kg) 3ος άξονας: . (kg) 1.6.2. Μέγιστη μάζα τεχνικώς αποδεκτή για τον ή τους οπίσθιους άξονες κατά τη χρησιμοποίηση ρυμουλκουμένου: .................. (kg) 1.7. Αριθμός θέσεων επιβατών (χωρίς τον οδηγό): .  1.8. Μέγιστη επιτρεπόμενη ρυμουλκήσιμη μάζα:  1.8.1. Ρυμουλκούμενο χωρίς διάταξη κυρίως πεδήσεως: . (kg) 1.8.2. Ρυμουλκούμενο με διάταξη κυρίως πεδήσεως: . (kg) 1.8.3. Μέγιστο φορτίο στήριξης στη ζεύξη: . (kg) 1.8.4. Οπίσθιος πρόβολος της διάταξης ζεύξης: . (cm) 1.8.5. Φωτογραφίες ή σχέδια των σημείων στήριξης της διάταξης ζεύξης στο όχημα: .  2. Τεχνική υπηρεσία επιφορτισμένη με τις δοκιμές: .  .  3. Ημερομηνία του πρακτικού δοκιμής: .  4. Αριθμός του πρακτικού δοκιμής: .  5. Αιτιολόγηση της επέκτασης της έγκρισης τύπου (ενδεχομένως): .  .  6. Τυχόν παρατηρήσεις: .  .  7. Τόπος: .  8. Ημερομηνία: .  9. Υπογραφή: .  10. Επισυνάπτεται ο κατάλογος των εγγράφων που απαρτίζουν το φάκελο έγκρισης που τηρούνται από τη διοικητική υπηρεσία η οποία εξέδωσε την έγκριση, μπορούν δε να παραδοθούν κατόπιν αίτησης.


Avis juridique important

|

31988L0146

Οδηγία 88/146/ΕΟΚ του Συμβουλίου της 7ης Μαρτίου 1988 για την απαγόρευση της χρησιμοποίησης ορισμένων ουσιών με ορμονική δράση στην κτηνοτροφική παραγωγή

Επίσημη Εφημερίδα αριθ. L 070 της 16/03/1988 σ. 0016 - 0018 Φινλανδική ειδική έκδοση: Κεφάλαιο 3 τόμος 26 σ. 0109  Σουηδική ειδική έκδοση: Κεφάλαιο 3 τόμος 26 σ. 0109

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 7ης Μαρτίου 1988  για την απαγόρευση της χρησιμοποίησης ορισμένων ουσιών με ορμονική δράση στην κτηνοτροφική παραγωγή  (88/146/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι η χορήγηση σε ζώα εκμετάλλευσης ορισμένων ουσιών με ορμονική δράση ρυθμίζεται διαφορετικά στα διάφορα κράτη μέλη· ότι, αν η επίπτωση των ουσιών αυτών επί των όρων εκτροφής είναι προφανής, οι επιπτώσεις τους στην ανθρώπινη υγεία εκτιμώνται διαφορετικά από τις ρυθμίσεις αυτές· ότι αυτή η διαφοροποίηση οδηγεί σε στρέβλωση των όρων του ανταγωνισμού μεταξύ των παραγωγών που αποτελούν αντικείμενο κοινών οργανώσεων της αγοράς, και σε σημαντικά εμπόδια στις ενδοκοινοτικές συναλλαγές ·  ότι είναι λοιπόν αναγκαίο να τεθεί τέρμα σ' αυτές τις στρεβλώσεις και τα εμπόδια, εξασφαλίζοντας σε όλους τους καταναλωτές συνθήκες εφοδιασμού, για τα εν λόγω προϊόντα, που να είναι αισθητά ταυτόσημες, παρέχοντας σ' αυτούς, συγχρόνως, ένα προϊόν που να ανταποκρίνεται κατά το δυνατό καλύτερα στα ενδιαφέροντα και τις προσδοκίες τους· ότι αυτό θα συντελέσει στη βελτίωση των δυνατοτήτων διάθεσης των εν λόγω προϊόντων·  ότι πρέπει, κατόπιν τούτου, να απαγορευθεί η χρησιμοποίηση ορμονικών ουσιών για λόγους πάχυνσης· ότι, αν η χορήγηση ορισμένων ουσιών μπορεί να επιτραπεί για θεραπευτικό σκοπό, θα πρέπει να ελέγχεται αυστηρά, προκειμένου να αποφευχθεί κάθε εκτροπή της χρησιμοποίησής της·  ότι, επιπλέον, όλα τα ζώντα ζώα στα οποία έχουν χορηγηθεί τέτοιες ουσίες, και τα κρέατα τα οποία προέρχονται από αυτά δεν μπορούν, κατ' αρχήν, να αποτελούν αντικείμενο συναλλαγών, δεδομένων των κινδύνων που θα προέκυπταν για την αποτελεσματικότητα του ελέγχου του συνόλου των ρυθμίσεων· ότι μπορούν, εντούτοις, να γίνουν παρεκκλίσεις από την απαγόρευση αυτή, σε συνάρτηση με τις εγγυήσεις που θα μπορούν να δοθούν·  ότι η έγκριση μιας εναρμονισμένης νομοθεσίας στην Κοινότητα οδηγεί στην εφαρμογή ενός καθεστώτος εισαγωγής από τρίτες χώρες, που θα προσφέρει ισοδύναμες εγγυήσεις· ότι οι εγγυήσεις αυτές μπορούν να απαιτηθούν στα πλαίσια της εφαρμογής των οδηγιών 72/462/ΕΟΚ (3) και 85/358/ΕΟΚ (4)·  ότι, προκειμένου να εξασφαλισθεί η αποτελεσματικότητα των διατάξεων της παρούσας οδηγίας, θα πρέπει να προβλεφθεί η ημερομηνία λήξης της μεταφοράς των διατάξεων της οδηγίας 85/358/ΕΟΚ να είναι προγενέστερη από εκείνη που ισχύει για την παρούσα οδηγία· ότι θα πρέπει, πράγματι, τα μέτρα κοινοτικού ελέγχου να εγγυώνται την ενιαία εφαρμογή σε όλα τα κράτη μέλη των προδιαγραφών που ισχύουν σε θέματα χορήγησης των ουσιών με ορμονική και θεραπευτική δράση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Για τους σκοπούς εφαρμογής της παρούσας οδηγίας, εφαρμόζονται οι ορισμοί των κρεάτων και των ζώων εκμετάλλευσης που αναφέρονται στο άρθρο 1 της οδηγίας 81/602/ΕΟΚ (5).  Για τους σκοπούς εφαρμογής της παρούσας οδηγίας και της οδηγίας 81/602/ΕΟΚ, νοείται ως θεραπευτική αγωγή: η χορήγηση, μεμονωμένως, σε ζώο εκμετάλλευσης μιας από τις ουσίες που επιτρέπονται σε εφαρμογή του άρθρου 3 της παρούσας οδηγίας, προκειμένου να θεραπευθεί μια διτάραξη της γονιμότητας που διαπιστώθηκε από κτηνίατρο μετά από εξέταση του ζώου. Η θεραπευτική αυτή αγωγή απαγορεύεται για τα ζώα που προορίζονται για πάχυνση.  Άρθρο 2  Με την επιφύλαξη του άρθρου 4 της οδηγίας 81/602/ΕΟΚ, τα κράτη μέλη δεν μπορούν να επιτρέψουν καμία παρέκκλιση από το άρθρο 2 της εν λόγω οδηγίας. Ωστόσο, δύναται να επιτραπεί, για θεραπευτικούς σκοπούς, η χορήγηση σε ζώα εκμετάλλευσης οιστραδιόλης-17-β, τεστοστερόνης και προγεστερόνης και των παραγώγων της, τα οποία δίνουν ευχερώς με υδρόλυση την αρχική ένωση μετά από απορρόφηση από το σημείο εφαρμογής.  Άρθρο 3  Για τους σκοπούς εφαρμογής της παρούσας οδηγίας:  α) μετά από γνώμη της Επιτροπής Κτηνιατρικών Φαρμάκων όσον αφορά τα μέτρα που προβλέπονται στις δύο πρώτες περιπτώσεις, σύμφωνα με τη διαδικασία που προβλέπεται στο άρθρο 8:  - καταρτίζεται κατάλογος των προϊόντων που περιέχουν ως ενεργούς ουσίες τις ουσίες που αναφέρονται στο άρθρο 2 και ανταποκρίνεται στις αρχές και στα κατάλληλα κριτήρια των οδηγιών 81/851/ΕΟΚ (1) και 81/852/ΕΟΚ (2), οι οποίες μπορούν να επιτραπούν από τα κράτη μέλη,  - καθορίζονται οι όροι χρησιμοποίησης των προϊόντων αυτών, και κυρίως ο χρόνος αναμονής που είναι απαραίτητος και οι λεπτομερείς διατάξεις όσον αφορά τον έλεγχο αυτών των όρων χρησιμοποίησης,  - καθορίζονται τα μέσα αναγνώρισης των ζώων.  Μέχρι την εφαρμογή καθεμιάς από τις αποφάσεις που αναφέρονται στο πρώτο εδάφιο, εξακολουθούν να επιτρέπονται τα προϊόντα των οποίων έχει ήδη επιτραπεί η διάθεση στην αγορά.  Τα προϊόντα που επιτρέπονται, κατ' εφαρμογή των ανωτέρω διατάξεων, υπόκεινται στους κανόνες των άρθρων 24 έως 50 της οδηγίας 81/851/ΕΟΚ, με εξαίρεση τους κανόνες που συνδέονται με την εθνική άδεια διάθεσης στην αγορά·  β) τα προϊόντα που χρησιμοποιούνται για θεραπευτική αγωγή μπορούν να χορηγηθούν μόνο από κτηνίατρο και με τη μορφή ένεσης -εξαιρουμένων των εμφυτευμάτων- σε ζώα εκμετάλλευσης τα οποία έχουν σαφώς αναγνωρισθεί.  Η θεραπευτική αγωγή των ζώων που έχουν αναγνωριστεί πρέπει να καταγράφεται από τον κτηνίατρο.  Το υπό θεραπευτική αγωγή ζώο δεν μπορεί να σφαγεί πριν από τη λήξη του χρόνου αναμονής, που καθορίζεται σε εφαρμογή των διατάξεων που περιέχονται στο στοιχείο α)·  γ) οποιαδήποτε απόφαση σχετικά με την ενδεχόμενη προσθήκη, στην ομάδα των ουσιών που αναφέρονται στο άρθρο 2, οποιασδήποτε νέας ουσίας που έχει κατά τρόπο άμεσο ή έμμεσο οιστρογόνο, ανδρογόνο ή γεσταγόνο δράση, λαμβάνεται από το Συμβούλιο, το οποίο αποφασίζει έπειτα από πρόταση της Επιτροπής, σύμφωνα με τη διαδικασία ψηφοφορίας που προβλέπεται στο άρθρο 43 παράγραφος 2 της συνθήκης. Οποιαδήποτε νέα ουσία, για να μπορεί να αποτελέσει αντικείμενο μιας τέτοιας απόφασης, πρέπει να πληροί τις κατάλληλες αρχές και κριτήρια των οδηγιών 81/851/ΕΟΚ και 81/852/ΕΟΚ.  Άρθρο 4  Τα κράτη μέλη επιβάλλουν στις επιχειρήσεις που παράγουν ουσίες με θυρεοστατική, οιστρογόνο, ανδρογόνο και γεσταγόνο δράση και σ' αυτές που έχουν οποιαδήποτε άδεια εμπορίας των παραπάνω ουσιών, καθώς και στις επιχειρήσεις που παρασκευάζουν φαρμακευτικά και κτηνιατρικά προϊόντα από τις ουσίες αυτές, να τηρούν μητρώο στο οποίο αναγράφονται, κατά χρονολογική σειρά, οι ποσότητες που παρήχθησαν ή αποκτήθηκαν και αυτές που μεταβιβάσθηκαν ή χρησιμοποιήθηκαν για την παραγωγή φαρμακευτικών και κτηνιατρικών προϊόντων.  Άρθρο 5  Τα κράτη μέλη μεριμνούν ώστε να μην αποσταλούν από το έδαφός τους, προς εκείνο ενός άλλου κράτους μέλους, ζώα στα οποία έχουν χορηγηθεί, με οποιοδήποτε μέσο, ουσίες με θυρεοστατική, οιστρογόνο, ανδρογόνο και γεσταγόνο δράση, ή κρέατα που προέρχονται από τα ζώα αυτά. Η κοινοτική σφραγίδα χρησιμοποιείται για κρέατα που προέρχονται από ζώα στα οποία δεν έχουν χορηγηθεί οι ουσίες αυτές.  Από την ημερομηνία κοινοποίησης της παρούσας οδηγίας και μέχρις ότου τεθούν σε εφαρμογή τα μέτρα που θεσπίζονται δυνάμει των άρθρων 2 και 6:  - δεν επηρεάζονται οι εθνικές διατάξεις που διέπουν την παραγωγή η οποία προορίζεται για την εγχώρια αγορά των κρατών μελών,  - τα κράτη μέλη που απαγορεύουν τη χρησιμοποίηση των ουσιών που αναφέρονται στο άρθρο 5 της οδηγίας 81/602/ΕΟΚ για λόγους πάχυνσης, μπορούν να εξαρτήσουν την εισαγωγή στο έδαφός τους από την προϋπόθεση ότι οι εν λόγω ουσίες δεν έχουν χορηγηθεί στα ζώα πάχυνσης και ότι τα κρέατα δεν προέρχονται από ζώα στα οποία έχουν χορηγηθεί οι εν λόγω ουσίες.  Άρθρο 6  1. Τα κράτη μέλη απαγορεύουν την εισαγωγή από τρίτες χώρες ζώων εκμετάλλευσης στα οποία έχουν χορηγηθεί, με οποιοδήποτε μέσο, ουσίες με θυρεοστατική, οιστρογόνο, ανδρογόνο ή γεσταγόνο δράση, καθώς και κρέατα που προέρχονται από τα ζώα αυτά.  2. Για το σκοπό αυτό, οι αποφάσεις που θα ληφθούν για την εφαρμογή της οδηγίας 72/462/ΕΟΚ, λαμβάνοντας υπόψη το άρθρο 13 της οδηγίας 85/358/ΕΟΚ όσον αφορά τα κρέατα, και τις ισοδύναμες εγγυήσεις όσον αφορά τα ζώντα ζώα, πρέπει να εγκριθούν πριν από την 1η Ιανουαρίου 1988.  3. Τα κράτη μέλη μεριμνούν όπως τα εισαγόμενα νωπά κρέατα, που προέρχονται από εγκεκριμένα σφαγεία τρίτων χωρών για τις οποίες έχει ληφθεί απόφαση, κατά την έννοια της παραγράφου 2, ανεξάρτητα από τις υγειονομικές διατάξεις, να τίθενται σε κυκλοφορία στην Κοινότητα σύμφωνα με το άρθρο 25 της οδηγίας 72/462/ΕΟΚ.  4. Οι εθνικές ρυθμίσεις που διέπουν, όσον αφορά τις ουσίες με ορμονική δράση, τις εισαγωγές που προέρχονται από τρίτες χώρες, εξακολουθούν να ισχύουν, με την τήρηση των γενικών διατάξεων της συνθήκης, μέχρι την εφαρμογή καθεμιάς από τις αποφάσεις που αναφέρονται στην παράγραφο 2.  5. Σε περίπτωση έλλειψης απόφασης, την 1η Ιανουαρίου 1988, κατά την έννοια της παραγράφου 2, όσον αφορά μια καθορισμένη τρίτη χώρα, τα κράτη μέλη αναστέλλουν τις εισαγωγές προέλευσης από αυτήν την τρίτη χώρα από την ημερομηνία αυτή.  6. Για τους σκοπούς εφαρμογής των παραγράφων 1 έως 5, η Επιτροπή συντάσσει κατάλογο των προϊόντων που επιτρέπονται από τις τρίτες χώρες για τις θεραπευτικές αγωγές που αναφέρονται στο άρθρο 4 της οδηγίας 81/602/ΕΟΚ.  7. Σύμφωνα με τη διαδικασία που προβλέπεται στο άρθρο 8, καταρτίζεται πρόγραμμα ελέγχων για τις εισαγωγές από τρίτες χώρες, έτσι ώστε να εξασφαλίζεται ότι οι εισαγωγές δεν θα έχουν ευνοϊκότερη μεταχείριση από τα κοινοτικά προϊόντα.  Από την άποψη των ελέγχων ρουτίνας, το πρόγραμμα αυτό:  - θα καθορίζει τη συχνότητα των πραγματοποιούμενων ελέγχων στις εισαγωγές από κάθε τρίτη χώρα,  - θα λαμβάνει υπόψη τις εγγυήσεις που παρέχουν οι κανόνες που ισχύουν στις τρίτες χώρες σε θέματα ελέγχου.  Σε περίπτωση θετικού ελέγχου, οι εισαγωγές από τρίτες χώρες υπόκεινται σε συστηματικό έλεγχο, μέχρις ότου αποκατασταθεί η κατάσταση.  Άρθρο 7  Το Συμβούλιο αποφασίζοντας με ειδική πλειοψηφία, έπειτα από πρόταση της Επιτροπής, μπορεί να θεσπίσει παρεκκλίσεις από τα άρθρα 5 και 6 όσον αφορά τις συναλλαγές ζώων αναπαραγωγής που βρίσκονται στο τέλος της παραγωγικής τους σταδιοδρομίας, στα οποία, κατά τη διάρκεια της ζωής τους, έχουν χορηγηθεί οι ουσίες αυτές, στα πλαίσια των διατάξεων του άρθρου 4 της οδηγίας 81/602/ΕΟΚ, και τις συναλλαγές κρεάτων που προέρχονται από τα τελευταία ζώα, λαμβάνοντας υπόψη τις διδόμενες εγγυήσεις.  Άρθρο 8  1. Στην περίπτωση που γίνεται αναφορά στη διαδικασία που προβλέπεται στο παρόν άρθρο, η Μόνιμη Κτηνιατρική Επιτροπή, που συστάθηκε με την απόφαη του Συμβουλίου της 15ης Οκτωβρίου 1968, εφεξής ονομαζόμενη «επιτροπή», συγκαλείται αμέσως από τον πρόεδρό της και με την πρωτοβουλία αυτού, ή μετά από αίτηση ενός κράτους μέλους.  2. Ο εκπρόσωπος της Επιτροπής των Ευρωπαϊκών Κοινοτήτων υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει την γνώμη της, για το σχέδιο αυτό, μέσα στην προθεσμία που καθορίζει ο πρόεδρός της, ανάλογα με τον επείγοντα χαρακτήρα του προβλήματος.  Η γνώμη διατυπώνεται με πλειοψηφία πενήντα τεσσάρων ψήφων. Οι ψήφοι των κρατών μελών σταθμίζονται, όπως προβλέπεται στο άρθρο 148 παράγραφος 2 της συνθήκης. Ο πρόεδρος δεν συμμετέχει στην ψηφοφορία.  3. Η Επιτροπή των Ευρωπαϊκών Κοινοτήτων θεσπίζει τα μέτρα και τα θέτει αμέσως σε εφαρμογή, αν είναι σύμφωνα με τη γνώμη της επιτροπής. Αν δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή των Ευρωπαϊκών Κοινοτήτων υποβάλλει αμέσως στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο θεσπίζει τα μέτρα αυτά με ειδική πλειοψηφία.  Αν κατά τη λήξη προθεσμίας τριών μηνών από την ημερομηνία κατά την οποία παραπέμφθηκε το ζήτημα στο Συμβούλιο, αυτό δεν έχει θεσπίσει μέτρα, η Επιτροπή των Ευρωπαϊκών Κοινοτήτων θεσπίζει τα προτεινόμενα μέτρα και τα θέτει αμέσως σε εφαρμογή, εκτός αν το Συμβούλιο καταψηφίσει με απλή ψηφοφορία τα μέτρα αυτά.  Άρθρο 9  Τα αναγκαία μέτρα για να εξασφαλιστεί η μετάβαση προς το οριστικό καθεστώς της επέκτασης και στην εγχώρια παραγωγή της απαγόρευσης, που προβλέπεται στο άρθρο 2, μπορούν να θεσπιστούν σύμφωνα με τη διαδικασία που προβλέπεται στο άρθρο 8, κατά τη διάρκεια μεγίστης περιόδου ενός έτους.  Άρθρο 10  Τα κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις για να συμμορφωθούν:  - προς την οδηγία 85/358/ΕΟΚ, το αργότερο την 1η Ιανουαρίου 1987,  - προς την παρούσα οδηγία, το αργότερο την 1η Ιανουαρίου 1988.  Πληροφορούν αμέσως την Επιτροπή σχετικά.  Άρθρο 11  Η παρούσα οδηγία απευθύνεται στα κράτη μέλη.  Βρυξέλλες, 7 Μαρτίου 1988.  Για το Συμβούλιο  Ο Πρόεδρος  I. KIECHLE  (1) ΕΕ αριθ. C 288 της 11. 11. 1985, σ. 158.  (2) ΕΕ αριθ. C 44 της 15. 2. 1985, σ. 14.  (3) ΕΕ αριθ. L 302 της 31. 12. 1972, σ. 28.  (4) ΕΕ αριθ. L 191 της 23. 7. 1985, σ. 46.  (5) ΕΕ αριθ. L 222 της 7. 8. 1981, σ. 32.  (1) ΕΕ αριθ. L 317 της 6. 11. 1981, σ. 1.  (2) ΕΕ αριθ. L 317 της 6. 11. 1981, σ. 16.


Avis juridique important

|

31989L0678

Οδηγία 89/678/ΕΟΚ του Συμβουλίου της 21ης Δεκεμβρίου 1989 που τροποποιεί την οδηγία 76/769/ΕΟΚ περί προσέγγισης των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσης μερικών επικινδύνων ουσιών και παρασκευασμάτων

Επίσημη Εφημερίδα αριθ. L 398 της 30/12/1989 σ. 0024 - 0024 Φινλανδική ειδική έκδοση: Κεφάλαιο 13 τόμος 19 σ. 0122  Σουηδική ειδική έκδοση: Κεφάλαιο 13 τόμος 19 σ. 0122

ΟΔΗΓΙΑ ΤΟΥ ΣΥΜΒΟΥΛΙΟΥτης 21ης Δεκεμβρίου 1989που  τροποποιεί την οδηγία 76/769/ΕΟΚ περί προσεγγίσεως των νομοθετικών, κανονιστικών και διοικητικών  διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών  επικινδύνων ουσιών και παρασκευασμάτων(89/678/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ  ΚΟΙΝΟΤΗΤΩΝ, ιΕχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α, την πρόταση της Επιτροπής^(1), Σε συνεργασία με το Ευρωπαϊκό Κοινοβούλιο^(2), ιΕχοντας υπόψη τη γνώμη της Οικονομικής και Κοινωνικής Επιτροπής^(3), Εκτιμώντας: ότι ο πληθυσμός και το περιβάλλον συνεχώς εκτίθενται σε νέους κινδύνους που προκαλεί η χρήση  χημικών  ότι, όταν διαπιστώνονται ζημίες και, κυρίως, όταν παρουσιάζονται περιπτώσεις που έχουν  σοβαρές συνέπειες για την υγεία των ατόμων, είναι απαραίτητη μια άμεση παρέμβαση για να  απαγορευθούν ή να περιοριστούν, σε κοινοτικό επίπεδο, η διάθεση στην αγορά και η χρησιμοποίηση  ορισμένων επικίνδυνων ουσιών και παρασκευασμάτων ότι η οδηγία 76/769/ΕΟΚ^(4) δεν προβλέπει, με τη  σημερινή της διατύπωση, ότι τυχόν προσαρμογές των παραρτημάτων στην τεχνική πρόοδο μπορούν να  αποφασιστούν από την Επιτροπή, επικουρούμενη από μια επιτροπή, και ότι, κατά συνέπεια, κάθε  προσαρμογή πρέπει να αποτελεί αντικείμενο απόφασης του Συμβουλίου, ότι η πρόοδος της τεχνικής απαιτεί γρήγορη προσαρμογή των διατάξεων που περιλαμβάνονται στο  παράρτημα της οδηγίας 76/769/ΕΟΚ  ότι είναι σκόπιμο, για να διευκολυνθεί η εφαρμογή των μέτρων που  απαιτούνται για το σκοπό αυτό, να θεσπιστεί μια διαδικασία με την οποία να προβλέπεται στενή  συνεργασία μεταξύ των κρατών μελών και της Επιτροπής  ότι είναι σκόπιμο η διαδικασία αυτή να  προβλεφθεί στα πλαίσια μιας επιτροπής και οι προσαρμογές να θεσπίζονται σύμφωνα με τη διαδικασία  που προβλέπεται στο άρθρο 21 της οδηγίας 67/548/ΕΟΚ του Συμβουλίου της 27ης Ιουνίου 1967 περί  προσεγγίσεως των νομοθετικών, κανονιστικών καιδιοικητικών διατάξεων περί ταξινομήσεως, συσκευασίας  και επισημάνσεως των επικινδύνων ουσιών^(5), όπως τροποποιήθηκε τελευταία από την οδηγία  88/490/ΕΟΚ^(6), ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1Το ακόλουθο άρθρο παρεμβάλλεται στην οδηγία 76/769/ΕΟΚ: «ιΑρθρο 2αΟι τροποποιήσεις που είναι αναγκαίες για την προσαρμογή των παραρτημάτων στην τεχνική  πρόοδο, όσον αφορά τις ουσίες και τα παρασκευάσματα που ήδη καλύπτονται από την παρούσα οδηγία,  θεσπίζονται σύμφωνα με τη διαδικασία που προβλέπεται στο άρθρο 21 της οδηγίας 67/548/ΕΟΚ^(1), όπως  τροποποιήθηκε τελευταία από την οδηγία 88/490/ΕΟΚ^(2). (1) ΕΕ αριθ. 196 της 16. 8. 1967, σ. 1. (2) ΕΕ αριθ. L 259 της 19. 9. 1988, σ. 1.». Άρθρο 2Η παρούσα οδηγία απευθύνεται στα κράτη μέλη. Βρυξέλλες, 21 Δεκεμβρίου 1989. Για το ΣυμβούλιοΗ ΠρόεδροςE. CRESSONEE ariu. C 291 thw 20. 11. 1989, s. 55. (1) EE ariu. C 117 thw 4. 5. 1988, s. 14. (2) EE ariu. C 262 thw 10. 10. 1988, s. 84 kai (3) EE ariu. C 377 thw 12. 12. 1988, s. 7. (4) EE ariu. L 262 thw 27. 9. 1976, s. 201. (5) EE ariu. 196 thw 16. 8. 1967, s. 1. (6) EE ariu. L 259 thw 19. 9. 1988, s. 1.


Avis juridique important

|

31975L0035

Οδηγία 75/35/ΕΟΚ του Συμβουλίου της 17ης Δεκεμβρίου 1974 περί επεκτάσεως της ισχύος της οδηγίας 64/221/ΕΟΚ «περί του συντονισμού των ειδικών μέτρων για τη διακίνηση και τη διαμονή αλλοδαπών, τα οποία δικαιολογούνται για λόγους δημοσίας τάξεως, δημοσίας ασφαλείας ή δημοσίας υγείας, στους υπηκόους ενός κράτους μέλους που ασκούν το δικαίωμα παραμονής στην επικράτεια άλλου κράτους μέλους μετά την άσκηση σε αυτό μη μισθωτής δραστηριότητας»

Επίσημη Εφημερίδα αριθ. L 014 της 20/01/1975 σ. 0014 - 0014 Φινλανδική ειδική έκδοση: Κεφάλαιο 6 τόμος 1 σ. 0175  Ελληνική ειδική έκδοση: Κεφάλαιο 06 τόμος 1 σ. 0195  Σουηδική ειδική έκδοση: Κεφάλαιο 6 τόμος 1 σ. 0175  Ισπανική ειδική έκδοση: Κεφάλαιο 05 τόμος 2 σ. 0045  Πορτογαλική ειδική έκδοση : Κεφάλαιο 05 τόμος 2 σ. 0045

ΟΔΗΓΙΑ ΤΟΥ ΣΥΜΒΟΥΛΙΟΥ της 17ης Δεκεμβρίου 1974 περί επεκτάσεως της ισχύος της οδηγίας 64/221/ΕΟΚ περί του συντονισμού των ειδικών μέτρων για τη διακίνηση και τη διαμονή αλλοδαπών, τα οποία δικαιολογούνται από λόγους δημοσίας τάξεως, δημοσίας  ασφαλείας ή δημοσίας υγείας στους υπηκόους ενός Κράτους μέλους που ασκούν το δικαίωμα παραμονής στην επικράτεια άλλου Κράτους μέλους μετά την άσκηση σ'αυτό μη μισθωτής δραστηριότητοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 56 παράγραφος 2 και το άρθρο 235,  την πρόταση της Επιτροπής,  την γνώμη της Συνελεύσεως(1),  την γνώμη της Οικονομικής και Κοινωνικής Επιτροπής(2),  Εκτιμώντας:  ότι η οδηγία 64/221/ΕΟΚ(3) συντόνισε τα ειδικά μέτρα για τη διακίνηση και τη διαμονή αλλοδαπών, τα οποία δικαιολογούνται από λόγους δημοσίας τάξεως, δημοσίας ασφαλείας ή δημοσίας υγείας και ότι η οδηγία αριθ. 75/34 ΕΟΚ(4) καθόρισε τις προϋποθέσεις  ασκήσεως του δικαιώματος των υπηκόων ενός Κράτους μέλους να παραμένουν στην επικράτεια άλλου Κράτους μέλους μετά την άσκηση σ'αυτό μη μισθωτής δραστηριότητος- ότι, ως εκ τούτου, η οδηγία αριθ. 64/221/ΕΟΚ πρέπει να εφαρμόζεται και επί των προσώπων, επί των οποίων ισχύει η οδηγία 75/34/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 64/221/ΕΟΚ ισχύει για τους υπηκόους των Κρατών μελών και επί των μελών των οικογενειών τους που απολαύουν του δικαιώματος παραμονής στην επικράτεια ενός Κράτους μέλους δυνάμει της οδηγίας 75/34/ΕΟΚ.   Άρθρο 2  Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός δώδεκα μηνών από της κοινοποιήσεώς της και ενημερώνουν αμέσως περί αυτού την Επιτροπή.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 17 Δεκεμβρίου 1974.  Για το συμβούλιο Ο Πρόεδρος M. DURAFOUR  (1) ΕΕ αριθ. Α 14 της 27.3.1973, σ. 21.  (2) ΕΕ αριθ. Α 142 της 31.12.1972, σ. 10.  (3) ΕΕ αριθ. 56 της 4.4.1964, σ. 850/64.  (4) ΕΕ αριθ. Ν 14 της 20.1.1975, σ. 10.